आप मतलब आप से नइखे (बतकुच्चन १३७) – Anjoria\nअपना आँख के फूला ना लउके बाकिर दोसरा का आँखि के माढ़ा जरूर लउक जाला. कहे के मतलब कि आदमी आपन गलती, आपन कमी ना देखे आ दोसरा के दोस पर हमेशा तेज नजर राखेला. आजु के चुनावी मौसम में होखतो अइसने बा. सभे एह फिराक में बा कि कइसे सामने वाला के मामर हेठ कइल जाव, कइसे ओकरा पर अछरंग लगावल जाव कि उ दाग छोड़ावे में लाग जाव आ हमार काम बन जाव. अब एह आपन आ अपना के बात करत दू गो शब्द धेयान में आ गइल. अपने आ अपने. अब ई मत कहीं कि दुनु त एकही शब्द ह अपने आ अपने मे फरक का बा. अब एह बात प आपा गँवइला के कवनो फायदा नइखे. काहे कि आपा आ आपा के मतलब अलग अलग होला. एगो आपा मतलब अपना पर काबू आ दोसरका आपा बहिन के कहल जाला. ठीक बा दोसरका आपा भोजपुरी के शब्द ना ह बाकिर आम बोलचाल में त सुने के मिलिए सकेला. एही तरह अपने आ अपने का बारे में बा. एगो अपने हिंदी में बोलाला लिखाला दोसरका भोजपुरी में. दुनु के मतलब में सबले खास बाति ई मिली कि हिन्दी के अपने अपना से जुड़ल लोग, सामान, विचार, कहना वगैरह का बारे में कहल जाला अपना बारे में ना. अपने लोग, अपने मित्रो संबंधियों के साथ, अपने कथन के बारे में वगैरह वगैरह. एहिजा अपने के मतलब होला अपना भा अपनी. जबकि भोजपुरी वाला अपने अपना से जुड़ल लोग का बारे मं ना खुद का बारे में कहल जाला. ई खुद कहे वाला हो सकेला भा सुने वाला. जइसे कि अपने त कहनी कि ओहिजा जाए के बा अब काहे मुकरत बानी. हम त अपने आपन गलती सकार लिहनी. धेयान से सुनी त दुनु के अंतर साफ हो जाई. भोजपुरी में आप के इस्तेमाल हिंदी का प्रभाव चलते होखेला ना त एहिजा एह ला अलगे शब्द मौजूद बा, रउआ भा रउरा. भोजपुरी चूंकि अबही ले लिखन्त में ओतना नइखे आइल जतना बोलन्त में से अलग अलग जगहा के भोजपुरिहा अलगा अलगा तरीका से एके बतिया के कहेले. जइसे कि बा, बावे, बाटे, बड़ुवे. कहाँ जाए के बा, कहाँ जाए के बाटे भा कहाँ जाए के बावे आ कहा जाए के बड़ुवे. अब एहमें से रउरा अपना सुविधा से जवना के चुन लीं. सही सब होखी. अलग बात बा कि समय के प्रवाह में कवनो एक इस्तेमाल अधिका होखे लागी. अइसही बानी, बाड़ी, बड़ुईं का बारे में कहल जा सकेला. एक तरह से देखीं भोजपुरी के आपन हिंदी में अपना हो जाला आ राउर आपका. एह चुनाव में आप राजनीति के गोल बन गइल. आ एही पर एगो घटना याद पड़त बा. अक्सरहां देखत होखब कि एक आदमी के फुआ गाँव भर के फुआ हो जाली, मामा पूरा गोल के मामा हो जालें. अइसहीं एगो लॉज में एगो लड़िका रहत रहे. पता ना केकर पाहुन रहे बाकिर सभे ओकरा के पाहुने के नाम से जानत रहे. एक दिन उ लड़िका बगल के एगो लइकी के भगा ले गइल. ओकर महतारी थाना नें केस लिखवावे गइली त कहली कि पाहुन उनुका लड़िकी के भगा ले गइल बा. थानेदार आ सिपाही सभे मजाक करे लागल. अरे पाहुने नू ले गइल ? बड़ा मुश्किल से समुझा पवलसि उ औरत के ओकर पाहुन ना पाहुन के नाम से जानल जाए वाला एगो लड़िका भगा ले गइल बा. अब एगो राजनीतिक गोल के नाम बड़ा चाल्हाकी से आप रखा गइल बा. अब हम आप के का बताईं कि एह आप से आप के कतना नुकसान होखे वाला बा. आप मतलब आप से नइखे आप से बा. अब आप के होखे वाला नुकसान के भरपाई के करी कइसे करी ई आपसे में सोच समुझ लेबे के बा.\nमनुज बली नहीं होत है, समय होत बलवान (बतकुच्चन १३६)


हाथे में रहला आ बढ़िया आवाज के कारण खंजड़ी हर वर्ग के बहुत रुचेला. आंदोलन से लेकर साधना तक एकर महत्व ह.\nखजड़ी अइसन बाजा ह जवना के थाप आ धुन साधु लोगन के धुनी पर भी सुनाई देला आ आंदोलन में भी लगन लगावेला. छात्र – नौजवान लोग कवनो आंदोलन में इहे खंजड़ी लेके कूद पड़ेला. हल्का आ आकार में छोटा इस सहज सरल सा बाजा के अलग अलग रूप दिखाई देला.\nLast Updated: December 2, 2020, 5:47 PM IST\nतकई के तकधिन, मकई के लावा.\nअइसन पतोहि कहां पवल हो बाबा\nभोजपुरी इलाका के गांवन में जब भदई भा रबी के फसल तेयार हो जात रहे, लोक गवइया, फकीर, भिखारी आ गोंसाई जी के दुआरे-दुआरे आवाजाही बढ़ि जात रहे.भदई में भइल जनेरा के बालि दुआरी पर मइया, बड़की माई, अधवानो आ चल्हकी फुआ आदि लोग मिलि के निकियावत रहे लोग, भा रबी के सरसों-तिसी के फटकाई होत रहे, ठीक दुपहरिया गोंसाई जी भा कवनो साधु बाबा खंजड़ी लेके हाजिर हो जात रहलन. उनुको खातिर एगो बोरा बिछि जात रहे.रबी के मौसम में गरमी ढेरे पड़ेला त पियवनी पानी आ जात रहे त भदई में एकर मोका गवनई के बाद आवत रहे.\nये भी पढ़े : भोजपुरी विशेष - जलुआ : मेहररुई दरबार के एगो जियतार स्वांग परिपाटी\nसाधु बाबा के खजड़ी\nसाधु बाबा भा गोंसाई जी जब खंजड़ी के ताल दिहल सुरू करत रहले त सुरूआत एही ताल से होत रहे, तकई के तकधिन. कॉलेज तक के पढ़ाई गांवहिं में रहि के भइल बा. हर साल फसल तेयार भइला के बाद ई नजारा गांव के पहचान रहे.बाकी दिन में ई खंजड़ी रेलगाड़ी में बाजे, दु पइसा जुटावे खातिर कवनो जियकिया भा भिखारी पंचम सुर में भजन आदि गावे के बेर खंजड़ी बजावत रहे लोग. गांव में रहत खानी ले त एह खंजड़ी के कवनो अहमियत पते ना रहे. बस इहे मालूम रहे कि जियकिया साधु बाबा होखसु भा, महीना-दू महीना पर गांवांगाईं घूमे वाला गोंसाई जी, उहे लोग खंजड़ी पर ताल देला.आ आपन जीवन चलावेला. राजधानी दिल्ली अइला के बाद पता चलल कि खंजड़ी के औकात त एह से कहीं बेसी बा. सीकरी में खंजड़ी के ई ताकत देखि के बिहारी कवि के दोहा यादि आवे लागल-\nदेखन में छोटो लगै, घाव करे गंभीर.\nक्रांतिकारी धुन-सुर आ थाप\nजवाहर लाल नेहरू विश्वविद्यालय के लउकन, कवनो बात होखे, चाहे पढ़नियां लोगन के मांग होखे, भा अमेरिका के राष्ट्रपति के कवनो फैसला, इराक पर हमला होखे, चाहे चे ग्वेरा के जनमदिन, कांग्रेसी लोगन के हाथों पिटइला के बाद शहीद भइले सफदर हाशमी के जयंती, हर दिन खंजड़ी आपान पूरा ताकत देखावे.स्टूडेंट फेडरेशन ऑफ इंडिया यानी एसएफआई, ऑल इंडिया स्टूडेंट एसोसिएशन यानी आइसा, एआईएसएफ आदि के प्रदर्शन में त खंजड़ी आ ओकर भाई मानीं चाहे बहिन, डफली के मौजूदगी हिंदी में कहीं त अनिवार्य बा. वामपंथी संगठन के प्रदर्शन में इस्तेमाल के बाद खंजड़ी के हैसियत लोक से बढ़ि के अंतरराष्ट्रीय हो गइल बा.\nगांव से शुरु भइल जतरा\nगांव से सहर तक के यात्रा में खंजड़ी के ताकत आ पहिचान में बदलाव आ गइल बा.गांव में जहां ई सरवन कुमार के दर्दीला भजन के सहयोगी रहे, बेटा भइला के खुसी में गावे वाला सोहर के सहयोगी रहे, उहवां सहर पहुंचि के खंजड़ी क्रांति के सहयोगी बनि गइल बिया. साल 2014 के बाद एह लोक बाजा के ताल ज्यादे सुनाता. कोरोना के कठिन दिन सुरू होखे से पहिले एकर ताल नागरिकता संशोधन कानून यानी सीएए के खिलाफ जामिया मिलिया इस्लामिया के लगे खूब सुनाइल. खंजड़ी के धमक 2016 के फरवरी में जवाहर लाल नेहरू विश्वविद्यालय में एतना सुनाइल कि ओकर आवाज अमेरिका-ब्रिटेन के अखबारन तक गूंजत रहे. केंद्र के मौजूदा सरकार बनला के पहिले लोकपाल आंदोलन के दौरान दिल्ली के जंतर-मंतर पर खंजड़ी के ताल खूब चढ़ल. 2012 के दिसंबर में दिल्ली में निर्भया संगे भइल जघन्य पाप के बाद भी खंजड़ी जम के बाजल रहे. चाम के एह बाजा से निकलल सुर एह घरी नवका खेती कानूनन के खिलाफ दिल्ली में भइल किसानन के जुटान में भी सुनाता. भक्ति आ लोक धार के प्रतीक खंजड़ी के बारे में संगीत के जानकार लोगन के आपन विचार बा. ऊ लोग एकरा के ताल वाद्य मानेला.\nखंजड़ी में लकड़ी के एगो छोट घेरा होला. जेकरा में एक ओर कवनो मरि गइल जानवर के उतारल चाम चढ़ावल रहेला. इ चाम ज्यादेतर बकरी के होला. एकरा के बजावे खातिर एगो हाथ से एकरा के बजावे वाला पकड़ेला आ दूसरका हाथ के अंगुरी आ हथेली के इस्तेमाल से बजावेला. कवनो-कवनो खंजड़ी में लकड़ी के घेरा में छेदा कइके झांझ भी लगावल जाला.\nबचपन के एगो साधु बाबा के खंजड़ी लेके आइल याद बा. गरीबी के मारल उ साधु बाबा लकड़ी नियर पातर रहले.कहल जा सकेला कि उनुकर देहि खाली हड्डियन के ढांचा रहे. सरला सावन होखे भा भरला भादो, हाड़ कंपावत जाड़ होखे बा जगत के तपोवन करे वाली गरमी, उनुका देहि पर एगो पातर कुर्ता आ एगो धोती लपिटाइल रहत रहे. छपरा जिला के उ साधु बाबा भोर वाली गाड़ी से आवत रहले आ सांझि का लवटि जात रहले. उनुकर आवाज में अइसन दरद रहे कि श्रवण कुमार के कहानी उनुका मुंह से सुने खातिर टोला-महल्ला के बुजुर्ग मेहरारू लोग जुटि जात रहे लोग. जेकरा दुआरि पर उ गावे बइठत रहले, ओह घर के कनिया लोगन के उनुकर भजन सुने के मोका परदा के पीछे से मिलि जात रहे.\nतब ऊ खंजड़ी बजाके भजन सुरू करत रहले.\nएक वृक्ष की आड़ में\nराजा दसरथ खड़े सिंह के आस में\nसरवन चलले लेबे के जल\nलेकर कमंडल हाथ में\nघनघोर काली राति रहे\nपतई गिरल रहे राहि में.\nएह भजन के आखिरी लाइन जइसहिं साधु बाबा गावे के होखसु कि उनुकर भजन सुने बइठल मेहरारून के सांस रूकि जात रहे.ओह घरी कवनो लइका आ के केहू टोकलसि कि ओकर खैर ना रहत रहे.त ऊ आखिरी लाइन बिया-\nपैर के आवाज सुनि\nदसरथ धरि लियो बान चाप पे.\nएह लाइन के बाद जइसे सन्नाटा छा जात रहे.साधु बाबा भी भजन सुनावे के अनुभव रहे त ऊ भी सन्नाटा पसरे देत रहले. थोड़की देर बाद रूकि के जब ऊ दोबारा भजन सुरू करसु, सरवन कुमार के बान लागाला के प्रसंग सुनावसु त खंजड़ी के अलगे ढंग से बजावसु.जवना से करूणा भाव उत्पन्न होखे.जवना से रोआई आवे. आखिर में जब उ ई लाइन सुनावसु, आजी-मइया लोग के आंखि से ढारे-ढार बहे लागत रहे.ऊ लाइन रहे-\nअब नीर पिला रे प्रान पियारे\nनीर पिला से प्रान पियारे\nसूखे अलख हमारे\nप्यासे हैं नीर पिला रे.\nसरवन कुमार के माता-पिता के इस कातर पुकार को सुन वहां मौजूद महिलन के अंतरतम जइसे बहि निकलत रहे. आ धीरे-धीरे खंजड़ी के आवाज थम्हि जात रहे.\nखंजड़ी त गिरी बाबा भी खूब बढ़िया बजावत रहले. केहू-केहू उनुका के गोंसाई जी भी कहत रहले.\nकौन होला गोंसाई जी लोग\nगोंसाई जी भोजपुरी इलाका के शैव ब्राह्मण होला लोग. सिवाला भा शंकर जी के मंदिर में चढ़ल दक्षिणा-चढ़ावा के उहे हकदार होला लोग. ऊ लोगन किहां परंपरा रहल हा कि भले खाए-पिए के तकलीफ ना होखे, बाकिर साल में एक-दू बार जरूर अपना जजमानी वाला गांव में आई लोग.खंजड़ी के ताल पर भजन सुना के भा केहू जजमान किहां पैदा भइल बेटा के खुसी में सोहर गाइके अनाज-कपड़ा आ रकम के दक्षिणा जरूर ले जाइ लोग. हमनी के गांव के पासे एगो गोंसाई जी त बंगाल में बड़का अफसर हो गइल रहले. बाकिर जब साल में एक बेर छुट्टी पर गांवे आवत रहले त खंजड़ी बजावे एक दिन हमनी के गांवे जरूर आवत रहले. उ लोग के खंजड़ी के ताल संगे गूंजत रहे.\nललना लाल होइहें कुलवा के दीपक\nमनवा में आस जागल हो.\nआजु के दिन सुहावन, रतिया लुभावन हो\nललना फलाना देई के होरिला जनमले, होरिलवा बाड़ा सुंदर हो.\nसुनिके लोग थिरके लागेला\nभोजपुरी के लोककवि लोग रसवन के धार कहेला. ओइसे त खंजड़ी मारवाड़, मेवाड़, हिमाचल, उत्तराखंड में भी बाजति रहलि हा.बाकिर भोजपुरी में ई रसधार के संहतिया रहलि हा. राजस्थान के कालबेलिया नाच में भी खंजड़ी बाजेले. कहल जाला कि खंजड़ी से निकलल सुर नचनिया के देहि में धीमे-धीमे नशा करेले. बाकिर एकर एकही पहचान रहल बा.फकीरी आ दरद के संहाती. दरद के संहतिया अब एगो अवरू रूप में बा. ई बात अलग बा कि नवका रूप के हंसी उड़ावे वाला भी एगो बड़का वर्ग बा, जबकि पारंपरिक रूप सवाल उठावे वाला केहू ना.


ओम झा के नवाजल गइल बेस्ट म्यूजिक डायरेक्टर अवार्ड से | CinemaBhojpuri.in\nओम झा के नवाजल गइल बेस्ट म्यूजिक डायरेक्टर अवार्ड से\nJuly 16, 2012 - इण्डस्ट्री न्यूज, गीत संगीत\n- Tagged: ओम झा\t- no comments\tबचपने से गीत संगीत में रुचि राखे वाला संगीतकार ओम झा अब सिनेमा भोजपुरी में आपन अलगे पहचान बना चुकल बाड़ें. बिहार के शेखपुरा जिला के चक दिवान मोहल्ला के रहे वाला ओम झा के पढ़ाई लिखाई ओहिजे भइल रहे. एही ओम झा के पिछला दिने लखनऊ में आयोजित रिलायंस बिग मैजिक अवार्ड समारोह में जे पी सिंह के फिल्म “बजरंग” में दिहल संगीत खातिर बेस्ट म्युजिक डायरेक्टर अवार्ड से सम्मानित कइल गइल आ उनुका के अवार्ड दिहल गइल सिनेमा भोजपुरी के जुबिली सुपर स्टार दिनेशलाल यादव आ विजय लाल यादव का हाथे.\nएह मौका पर सिनेमा भोजपुरी के अनेके निर्माता निर्देशक वगैरह मौजूद रहलें. ओम झा के कहना बा कि एह अवार्ड के उनुका ढेर दिन से इंतजार रहुवे आ एह अवार्ड के ऊ अपना पिता स्व॰ अरुण कुमार झा के समर्पित कइलन. साथही भोजपुरी प्रेमियन के धन्यवाद दिहलन कि उनुका प्यार दुलार से उनुका ई अवार्ड मिलल.\nओम झा अबले दर्जन भर से अधिका फिलिमन में संगीत दे चुकल बाड़ें. एह फिलिमन में सीता, लाखों में एक हमार भउजी़ झुमकी, घर के चिराग, हम हईं धरमयोद्धा, आ बजरंग के नाम खास बा.\nमिलत जुलतबजरंग फिल्म के म्यूजिक से हिट भइलें ओम झा (3)वेव म्यूजिक खरीदलसि एक दर्जन बड़की फिलिमन के संगीत अधिकार (2)धूम मचावत बा कजरा मोहब्बत वाला के संगीत (2)भोजपुरिया वीरप्पन जजी कइलें (2)नरजिस म्यूजिक “अन्तिम ताण्डव” के इलेक्ट्रानिक राईट्स खरीदलसि (2)To the official site of Related Posts via Taxonomies.\tLeaveaReply Cancel reply


जमीनी हक़ीकत से बेख़बर बा भोजपुरी सिनेमा – Anjoria\nJul 13, 2012 भोजपुरी सिनेमा\nभोजपुरी फिल्म के उद्गम बिहार आ उत्तर प्रदेश के सांस्कृतिक भूमि से भइल बा. त अचरज ना होखे के चाहीं कि एकर बुनियाद बरकार राखे के जिम्मेदारीओ एही लोग का कान्ह पर टिकल बा. बाकिर पिछला दस साल से अपना कामयाबी पर इतरात भोजपुरी सिनेमा का लगे बस तीने गो नायक बाड़ें रविकिशन, मनोज तिवारी आ दिनेश लाल ‘निरहुआ’. हाल के दिन में जब मनोज तिवारी आ रवि किशन कमजोर पड़ल बाड़ें त पवन सिंह आ खेसारीओ लाल के चरचा भलहीं जोर पकड़े लागल बा बाकिर भोजपुरी सिनेमा के संगे धुरंधर कुणाल सिंह क बाद मौजूदा समय में जवन तीन नाम याद आवेला तवन रवि, मनोज अउर निरहुए के होला. रविकिशन के छोड़ दीं त लगभग सगरी नायक लोकगायक के रूप में लोकप्रियता बटोरला का बाद भोजपुरी सिनेमा के सितारन में शुमार भइलें. दोसरा ओर भोजपुरी सिनेमा में नायिका लोगन के कतार बहुते लमहर बा, रानी चटर्जी, पाखी हेगड़े से लेकर मोनालिसा अउर आइटम डांसर संभावना अउर सीमा सिंह ले. लेकिन एहमें से शायद केहु के ऊ बेंवत नइखे जे कैटरीना, करीना अउर ऐश्वर्या क तरह देखे वालन के सिनेमा घर ले खींच सके. ई लोग फिलिमन में एही ला होले कि ग्लैमर होखल जरूरी होला. ना त एह लोग के मार्केट वैल्यू इचिकिओ भर नइखे. ई बात भोजपुरी के नायको समुझेलें आ ओह लोगन पर मार्केट वैल्यू के बुखार सवार होके लागल बा तबहिए त भोजपुरी सिनेमा के बजट के आधा माने कि 50 लाख तक मांगे में एह लोग के संकोच ना होखे. पिछला दिने जब एगो नामचीन भोजपुरी अभिनेता से 50 लाख मँगला के लेके सवाल उठावल गइल त ऊ छूटते कहलन, रजनीकांत त एक फिल्म के 50 करोड़ लेबेलें, हम त ओह हिसाब से कुछऊ ना माँगीले. आखिरकार उहो त रिजनले सिनेमा से आवेलें. हम त चाहीलें कि हमनिओ के फिलिम ओह ऊँचाई ले चहुँपे. अब के ना मर मिटी एह सीधाई पर. भोजपुरी सिनेमा के बेहतर भविष्य के चाहत सराहे लायक बा, लेकिन चाहत के बुनियाद जमीनी ना होखे त बस हँसा सकेले अउर कुछ ना कर सके. रजनीकांत के लेके इहो सवाल जेहन में चमकेला कि शुरूआतीए दौर में उनुका के 80 करोड़ परोसल गइल कि इंडस्ट्री के बुलंदी पर चहुँपवला का बाद 80 करोड़ मिलल. सवाल जतने अझूराइल बा जवाब ओतने सीधा बा, काहे कि शोहरत के सरपट में भोजपुरी के चंद नामचीन अभिनेता भूला जालें कि उनुकर इंडस्ट्री कवना लायक बा आ ओकर बेहतरी आ माकूल तरक्की ला ऊ कवन कोशिश कइले बाड़न? वास्तव में यदि भोजपुरी सिनेमा जगत के बीतल दस साल पर गौर करीं त पाएब कि पारिश्रमिक के बढ़ोतरी के अलावा इंडस्ट्री के बेहतरी ला कवनो अभिनेता निजी स्वार्थ से ऊपर उठके कवनो सार्थक पहल शायदे कइले होखे. जबकि भोजपुरी के जमीनी हकीकत से बेखबर भोजपुरी सिनेमा के चेहरा अउरी बिगाड़े के कोशिश बदस्तूर जारी बा. दावा क साथ ई कहल बेमतलब ना होई कि तीनों सितारा में से शायदे केहु अपना निर्माता, निर्देशक भा पटकथा लेखक से मिल के सार्थक दखल देबे खातिर कवनो गंभीर बइठकी भा राय विचार कइले होई. अतने ना, शायदे केहु अपना फिलिमन के तकनीकी गलतियन के सकरले होखी, भा अपना फिलिमन के सफलता भा असफलता के कारण जाने के कोशिश कइले होखी. कहल जा सकेला कि अभिनेतने से अतना उम्मीद काहें? उ एहसे कि जब फिल्म के बजट के आधा रउरे चाहीं त पूरा फिलिम के जवाबदेहीओ सकारे के पड़ी. तब शायद एगो नया अध्याय के नींव पड़ सकी बाकिर अइसन भावना के भनको से अभिनेता अपना के फरके राखे में आपन भलाई समुझेलें. साँच त ई बा कि भोजपुरी सिनेमा के शुरूआती दौर याद करीं त फिल्मकार नासिर हुसैन, विश्वनाथ शाहाबादी भा फेर कुंदन कुमार के नाम याद आवेला, कवनो नायक नायिका के नाम याद ना आवे. लेकिन भोजपुरी सिनेमा के मौजूदा माने कि तिसरका दौर में शायदे कवनो फिल्मकार के नाम उनुका फिलिमन के नाम का साथे याद आवे, याद पड़ी त बस नायकन के नाम. फिल्म ‘ससुरा बड़ा पइसा वाला’ संगे मनोज तिवारी, ‘निरहुआ रिक्शावाला’ संगे दिनेश लाल ‘निरहुआ’ त ‘मार देब गोली केबू ना बोली’ संगे रविकिशन. जाहिर बा कि जब भोजपुरी सिनेमा के पूरा बाज़ारे नायकन का अंगुरी पर नाचत होखो त एकरा अच्छाई-बुराईओ से एह लोगन के बरी ना कइल जा सके. हमार निजी मानना बा कि रविकिशन अउर मनोज तिवारी के भोजपुरी लोकप्रियता के माथ पर चहुँपा दिहलस जहवाँ उ ढेर दिन ले बिना कवनो प्रतिस्पर्धा के टिकलो रहलें. अतने ना भोजपुरी खातिर प्रतीको बन गइलें, जहां ई लोग भोजपुरी में एगो ‘पिपली लाइव’ भा ‘लगान’ के सपना देख सकत रहे लेकिन अइसन हो ना सकल काहे कि एह लोगन के अपना बादशाहत के पड़ल रहे, ना कि भोजपुरी इंडस्ट्री के बेहतरी के. एकरे अलावा सबले बड़ मुश्किल ई रहल कि एह विसंगतियन का चलते भोजपुरी सिनेमा के एगो क्षेत्रीय सिनेमा के तरह के जमीनो ना मिल सकल, जवना का पीछे भोजपुरी सिनेमा के दशा आ दिशा के प्रतीक बन चुकल रविकिशन आ मनोज तिवारी जइसन अभिनेता अपना अंतर्मुखी प्रयास से एकर बेड़ा गर्क करे पर आमादा रहलें. नतीजा भइल कि असमिया, मलयालम, बंगाली, पंजाबी, छत्तीसगढ़ी सिनेमा का तरह भोजपुरी सिनेमा के विकास अपना जमीन पर भइबे ना कइल. ना त एकर केन्द्र दोसरा क्षेत्रीय फिलिमन का तरह उनुका राज्य भा व्यावसायिक जगहा पर खुल पावल. अघर अइसन भइल रहीत त सिनेमा भोजपुरी ला पटना आ गोरखपुर सबले खास केन्द्र होखीत. भोजपुरी सिनेमा एगो आजाद आसमान में बढ़ला का बजाय हिन्दी के हिमालय के छाँहे में अपना के सुरक्षित पवलसि. हालांकि शुरूआत तकनीशियनन से भइल, आ बाद में एहिजा के फिल्मकारो मुम्बई में आशियाना तलाश लिहलें. कलाकार त हमेशा का तरह मुम्बई के रूख करत गइलें आ बसत गइलें आ भोजपुरी सिनेमा अपना जमीन से बेदखल हो के हिन्दी सिनेमा के दहलीज पर जा पहुंचल. नतीजा भइल तथाकथित लोकप्रियता के दस बरीस गुजरला का बादो भोजपुरी सिनेमा के कवनो आपन आजाद पहचान ना बन सकल. बेसक कद त बढ़ल लेकिन एक हद ले दोसरा का दायरा में समेटा के. सिनेमा भोजपुरी के पहिलका स्वर्ण जयंती फिल्म ‘गंगा मइया तोहे पियरी चढ़इबो’ के निर्माण के केन्द्र पटना चुनल दूरदर्शिता साबित करत बा लेकिन तबहियों भोजपुरी के अगुआई करे वाला अभिनेता हमेशा अपना जमीनी हकीकत से मुंह चोरावे में लागल बाड़ें. अचरज नइखे कि मुम्बईए में बढ़ल मराठी सिनेमा से सिखला का बजाय भोजपुरी सिनेमा हिन्दी के भोंड़ा नकल कर के तोस पावत रहल. एतने ना हिन्दी से संपर्क भोजपुरीओ सिनेमा के राष्ट्रीय-अंतर्राष्ट्रीय होखे के गलत फहमी दे दिहलसि. आजु भोजपुरी सिनेमा के बात होले त लोग सीधे मॉरीशस, सूरीनाम से शुरूआत करेला. बाक्स ऑफिस के बात आवेला त हिन्दी सिनेमा का तरह इहो पंजाब, महाराष्ट्र, बंगाल, गुजरात के सर्किल के चरचा करेलें. कुल मिलाके जबो भोजपुरी सिनेमा के बाजार के चरचा होले त भरम फइलावल जाले कि एकर बाजार हिन्दी सिनेमा के बराबर भलहीं मत होखे, होखल जरूर चाहीं. भोजपुरी विश्लेषक भलहीं आपन मंशा थोपे ला बेसिरपैर वाला गलतफ़हमी के हवा देसु, निश्चित तौर पर एहसे भोजपुरी सिनेमा के हमेशा नुकसाने चहुँपवले बा. परिणाम ई भइल कि अइसन हालात में भोजपुरी सिनेमा के कनो अपना बाजार के सही आंकलन ना मिल सकल. मॉरीशस आ सूरीनाम से कमाई करके पता ना कतना फिलिम लवटली सँ, एकर समुन्दर पार बिजनेस के कवन रिकार्ड कम से कम अबहीं ले त सार्वजनिक नइखे भइल. लुधियाना, सूरत आ मुम्बईओ म] ]>


टटका खबर, 22 मार्च 2017, बुध – टटका खबर\nटटका खबर, 22 मार्च 2017, बुध\nआजु यूपी सरकार के मंत्रियन का बीच विभागन के बँटवारा क दीहल गइल. गृह मंत्रालय मुख्यमंत्री योगी आदित्यनाथ अपना लगे रखले बाड़न. पूरा सूची योगी मंत्रिमंडल पन्ना प देख सकीलें.\nसीएम योगी राज्य प्रशासन के सख्त निर्देश जारी कइले बाड़न कि कवनो हालत में गऊ तस्करी बरदाश्त ना कइल जाई. राज्य में चलत सगरी नाजायज बूचड़खाना बन्द करा देबे के बा. गुण्डा मवालियन प कड़ा नजर राखल जाव. साथ ही वीवीआईपी लोगन के दीहल जा रहल सुरक्षा के समीक्षा क के समुचित बदलाव कइल जाय. सरकारी कार्यालय आ संस्थानन में पान गुटखा खाए प पाबंदी लगा दीहल गइल बा.\nयूपी विधानसभा स्पीकर के चुनाव 30 मार्च के होखे के उमेद बा. 28 आ 29 तारीख के विधायक लोगन के किरिया धरावे के काम होखी. एह सब ला राज्यपाल से तीन दिन के सत्र बोलावे के कहल गइल बा.\nअयोध्या में राम जनम भूमि प बनावत ढाँचा गिरावे का मामिला के सुनवाई आजु सुप्रीम कोर्ट में एक दिन ला टार दीहल गइल. अब एकर सुनवाई काल्हु बियफे का दिने एकरा ला बनावल पीठ करी. जान जाईं कि इलाहाबाद हाई कोर्ट एह मामिला में आडवाणी समेत अनेके आरोपियन के आरोपमुक्त क दीहले बावे आ एह आदेश का खिलाफ सीबीआई सुप्रीम अदालत से गोहार लगवले बिया.\nबिहार राज्य के 105वाँ स्थापना दिवस प होखत समारोह में सीएम नीतीश कुमार कहलन कि उनुकर सरकार बिहार के नशामुक्त करा देबे के किरिया खइले बिया. एह काम में सफलता ला सभकर साथ मिलल जरुरी बा.\nआजु बिहार स्थापना दिवस प दू सौ शिक्षा संस्थानन में फोकटिया वाईफाई के सुविधा देबे के शुरुआत क दीहल गइल.\nरेलवे अब पूरा कोशिश करी कि हर यात्री के कन्फर्म टिकट दीहल जा सके. 1ली अप्रैल से विकल्प नाम के एह योजना के शुरिआत कइल जाई. एह योजना के सकारे वाला यात्रियन के अगिला गाड़ी में आरक्षण देबे के कोशिश कइल जाई. दू तरह के गाड़ियन के भाड़ा में फरक होखला का बावजूद फरक ना त लीहल जाई ना लवटावल जाई.\nलोकसभा में आजु फेरु भोजपुरी आ मगही के संवैधानिक मान्यता के माँग उठावल गइल. सांसद छेदी पासवान आ संजय कुमार सिंह शून्यकाल का दौरान भोजपुरी आ मगही के संविधान के अठवीं अनुसूची में शामिल करे के मांग कइलन, बाकिर सरकार का तरफ से कवनो भरोसा आजुओ ना दीहल गइल.\nTags: फोकटिया वाईफाई, बिहार स्थापना दिवस, बूचड़खाना, मंत्रिमंडल, राम जनम भूमि, रेल आरक्षण


निसार खान भोजपुरी फिल्मों में – Anjoria\nहिन्दी सिनेमा मे त खान के खान बा बाकिर अब भोजपुरिओ सिनेमा में खान नाम वाला एगो अभिनेता के इंट्री भइल बा. ई हउवें महुआ टीवी के डांस रियलिटी शो ‘नाच नचईया धुम मचईया’ में अनारा गुप्ता के जोड़ीदार रहल विजेता लखनऊ के निसार खान. निसार अब फिलिमों में अपना डांस के जलवा पसरीहें.\nआयुष्मान मेडिएन्ट प्रा॰ लि॰ के बैनर तले बनल प्रसिद्ध निर्माता दिलीप जयसवाल के पेशकश ‘‘सौगंध गंगा मैया के’’ से निसार खान बड़का परदा पर इंट्री मारत बाड़ें. अमिताभ चन्द्रा के बनावल आ भोजपुरी के सुपरहिट निर्देशक राजकुमार पाण्डेय के निर्देशित एह फिल्म में निसार खान डांसिंग क्वीन सीमा सिंह संगे आईटम साँग में नजर अइहें. एह गाना के कोरियोग्राफी कानू मुखर्जी कइले बाड़न. निसार अपना एह फिल्मी इंट्री से बहुते उछाह में बाड़ें.


चरणों की सौगंध – Anjoria\nपिछला साल के सुपर हिट फिलिम “भाई जी” से बतौर नायक आपन फ़िल्मी करियर शुरू करे वाला अभिनेता विशाल तिवारी अब भोजपुरी सिनेमा के अटूट हिस्सा गइल बाड़न आ दिनोदिन एक से बढ़के एक मजगर किरदार करत जात बाड़ें. होली का मौका बिहार में रिलीज फिलिम ’चरणों के सौगंध’ केपूरा पढ़ीं…\nकानूनी दाँव-पेंच सिखावत बाड़न रंजीत सिंह\nआजुकाल्हु रंजीत सिंह कानूनी दाँव-पेच के बारीकि सिखावत लउकत बाड़ें. पिछला दिने रिलीज भइल फिलिम ‘चरणों की सौगन्ध’ में अभिनेता रंजीत सिंह एगो अइसन वकील बनल बाड़न जे अपना मुवक्किल सुपर स्टार खेसारी लाल यादव के कानून के चंगुल से बचावे ला बेर बेर तरह तरह के कानूनी दाँव-पेंच केपूरा पढ़ीं…\nहोली के शुभ अवसर प बिहार में रिलीज फिलिम ’चरणों के सौगंध’ में बतौर नायक जाँबाज़ पुलिस इंस्पेक्टर बनल विशाल तिवारी के अभिनय के बहुते सराहल जात बा. सी पी आई मूवीज (सुजीत तिवारी) के परोसल आ पूर्वा प्रोडक्शन का बैनर में सूर्यकान्त आ के.वेंकेट महेश हउवें. निर्देशक हउवें बालीपूरा पढ़ीं…\nभोजपुरी सिनेमा के डायनामिक स्टार विशाल तिवारी के जलवा उनुका आवे वाली फिलिम “चरणों की सौगंध” में देखे के मिले वाला बा. एह फिलिम में विशाल तिवारी का साशे साथ भोजपुरी सुपर स्टार खेसारी लाल यादवो बाड़न. निर्देशक बाली के एह फिलिम में विशाल तिवारी के नायिका बाड़ी काजल राघवानी.पूरा पढ़ीं…\nचंचल शोख हसीना, मन मोहक अदाकारा रिया सिंह जल्दिए सिनेमा के रुपहुला परदा प सिनेप्रेमियन के मन मोहे वाली बाड़ी. पूर्वा प्रोडक्शन के फिलिम ’चरणों के सौगंध’ में रिया सिंह एगो तेज तर्रार चोरनी के किरदार में बाड़ी. निर्माता सूर्यकान्त आ निर्देशक बाली के एह फिलिम में केंन्द्रीय भूमिका निबाहतपूरा पढ़ीं…


बिरहा सम्राट विजयलाल यादव तीन गो मल्टीप्लेक्स में – Anjoria\nबिरहा सम्राट विजयलाल यादव तीन गो मल्टीप्लेक्स में\nMay 10, 2010 OmPrakash Singh फिल्म, मनोरंजन 0\nभोजपुरी सिनेमा के इतिहास में पहिला बेर कवनो फिल्म के रिलीज सिंगल स्क्रीन थियेटरन का साथही तीन तीन गो मल्टीप्लेक्सो में रिलीज कइल गइल आ एह फिल्म के देखे वालन के भीड़ देख के कहल जा रहल बा कि नदिया के पार आ बिदाई का बाद पहिला बेर कवनो भोजपुरी फिल्म के देखे खातिर अइसन भीड़ जुट रहल बा. एह फिल्म के नाम ह भईया के ससुरारी में.\nमुंबई का अंधेरी के फेम एडलैब मे, गोरेगाँव का मूवी स्टार में , आ जागेश्वरी के २४ कैरेट में एकरा के रिलीज कइल गइल बा. निर्मात्री रीना एस पासी एह फिल्म ले दर्शकन खातिर तीनो मल्टीप्लेक्स में शुरु के तिन दिन खातिर टिकट दर में पचास फीसदी के छूट दे दिहली. एकर फायदा ई भइल कि यूपी बिहार के भोजपुरिया परिवार मल्टीप्लेक्सन में फिल्म के आनन्द ले रह बाड़े.\nसिंगलो स्क्रीन थियेटर पर पूरा दाम लागे का बावजूद वइसने भीड़ उमड़त बा. राजकुमार आर पाण्डे निर्देशित एह फिल्म में बिरहा सम्राट विजयलाल यादव आ रानी चटर्जी के जोड़ी मुख्य भूमिका में बा. देखे वाला कहत बाड़न कि विजय लाल यादव में आवे वाला दिन के सुपर स्टार झलकत बा. फिल्म में विजय लाल यादव एगो अइसन देवर का भूमिका में बाड़न जवना के देख के सलमान खान के याद आ जात बा. भोजपुरिया चुलबुलापन लिहले विजय लाल के शानदार डायलाग डिलिवरी, खतरनाक एक्शन, सादगी भरल चेहरा, आ कामेडी पंच दर्शकन के खूब मजा दे रहल बा. ट्रेड पंडितन के कहनाम बा कि भोजपुरिया दर्शक गायक अभिनेता के सुपर स्टार बना के रहेलें आ भोजपुरी सिनेमा के इतिहास एकर गवाह बा..\nBirha Samrat Vijay Lal Yadav in Three Multiplexes simaltaneously\nसईंया के साथ मड़ईया में के दस्तक १४ मई से


(बुध, 23 नवंबर)\nबुधो का दिन संसद ना चल पावल. कांग्रेस विपक्ष पर दोष लगावत बिया त विपक्ष के कहना बा कि सरकार के जिद्द का चलते गतिरोध बनल बा. विपक्ष चाहत बा कि गृहमंत्री चिदम्बरम के हटावल जाव जेहसे कि टूजी घोटाला के जाँच सही तरीका से हो सके. सरकार एह खातिर तइयार नइखे.ओने भाजपा के कहना बा कि संसद चलावे के जिम्मेदारी सरकार पर होला विपक्ष पर ना.\nआध्यात्मिक गुरु सत्य साईं बाबा के विशाल ट्रस्ट सम्हारे वाला सत्य साईं सेंट्रल ट्रस्ट बुध का दिने आपन सालाना लेखा रपट जारी कइलसि.\nदेश के राजमार्गन खातिर 10000 करोड़ रुपिया जुटाई केन्द्र सरकार. कहलन केंद्रीय सड़क परिवहन अउर राजमार्ग मंत्री सी.पी. जोशी.\nसत्तारूढ़ वाम दल का खिलाफ संघर्ष का दौरान ममता बनर्जी के समर्थक रहल प्रख्यात शिक्षाविद सुनंदा सान्याल बुध का दिने पश्चिम बंगाल के स्कूल पाठ्यक्रम समिति के अध्यक्ष पद से इस्तीफा दे दिहलन.\nयोग गुरु बाबा रामदेव प्रधानमंत्री मनमोहन सिंह से पूछले बाड़न कि ऊ बतावसु कि करिया धन आ भठियरपन से निपटे खातिर उनुका लगे कवन योजना बा.\nभारतीय सेना में महिला अधिकारियन के स्थाई कमीशन कुछे चुनिंदा गैर लड़ाकू शाखा में दिहल जाई.\nकान्हा राष्ट्रीय उद्यान में सिवनी इलाका से 50 गो करिया हिरण ले आइल गइल बा.\nदिल्ली में लेडी हार्डिग मेडिकल कॉलेज के एगो रेसिडेंट चिकित्सक बुध का दिने अस्पताल परिसर में एगो इमारत के छत से कूद के खुदकुशी करे के असफल कोशिश कइलसि.\nतृणमूल कांग्रेस मूल्य वृद्दि पर सरकार के विरोध कर सकेले.\nयूपीए गठबन्हन पर दबाव बनावे खातिर राजग सांसद अपना लगे करिया धन ना होखे के शपथ पत्र दीहें.\nपंजाब के लोक भलाई पार्टी अकाली दल में बिला गइल.\nझारखण्ड रेल हादसा के पुलिस साजिश नइखे मानत.\nमप्र में बिना इम्तिहान लिहले 17000 विद्यार्थियन के इंजीनियरिंग कॉलेजन में दाखिला दिहला का बावजूद अबहियो ओहिजा 27000 से बेसी खाली रह गइल बा.\nजम्मू कश्मीर के मुख्यमंत्री उमर अब्दुल्ला के कमजोर बतावत सत्तारूढ़ नेशनल कांफ्रेंस के वरिष्ठ नेता मुस्तफा कमाल के बयान पर पार्टी कार्यकर्ता का करीहें कहीहें ई सब सोच के पार्टी परेशान बिया.\nदेहरानदून एक्सप्रेस में लागल आग के जांच शुरू कर दिहल गइल.\nकेंद्र सरकार भोपाल के नाम बदलके भोजपाल करे के राज्य सरकार के प्रस्ताव खारिज कर दिहलसि.\nकश्मीर में रेलगाड़ी पटरी से उतरला का चलते 20 जने घवाहिल भइल बाड़े.\nप्रतिबंधित गारो नेशनल लिबरेशन आर्मी अगवा सरकारी अधिकारी के रिहाई का बदले मेघालय से केंद्रीय बल के वापसी मँगलसि.\nजुलाई 2012 में होखेवाला लंदन ओलम्पिक में अमेरिका के संघीय जांच एजेंसी भा दोसर कवनो विदेशी सशस्त्र बल के तैनाती के सिरे से नकार दिहल गइल बा.\nकम्प्यूटर वायरस जगत में ‘कैटरीना’ सबले खतरनाक सर्च टर्म हवे.\nशेरी रहमान अमेरिका में पाकिस्तान के नयकी राजदूत बनावल गइली. पिछलका राजदूर हुसैन हक्कानी का इस्तीफा का बाद शेरी के बहाली कइल गइल बा.\nभठियरपन का आरोप में तिहाड़ जेल में बंद केंद्रीय दूरसंचार मंत्री रहल सुखराम निचली अदालत के फैसला के दिल्ली उच्च न्यायालय में चुनौती दिहले.\nकमजोर रुपिया से आगा चल के सॉफ्टवेयर निर्यात के नुकसान होखी. कहलसि इलेक्ट्रॉनिक्स अउर सॉफ्टवेयर निर्यात परिषद. बुध का दिने रुपिया में लगातार आठवां दिने गिरावट दर्ज कइल गइल.\nटाटा समूह रतन टाटा के वारिस खातिर साइरस पी. मिस्त्री के उपाध्यक्ष बना दिहलसि. मिस्त्री के कहना बा कि ई उनुकर सौभाग्य बा.\n2जी स्पेक्ट्रम आवंटन मामिला में पांच गो अधिकारियन के सर्वोच्च न्यायालय से जमानत मिलला का बाद रिलायंस कम्युनिकेशंस, यूनीटेक आ डीबी रियल्टी के शेयरन में उछाल दर्ज कइल गइल. सुप्रीम कोर्ट कहलसि कि एह लोग के हमेशा खातिर जेले में ना राखल जा सके.\nसेंसेक्स पिछला दू साल में सबले निचला स्तर छूअला का बाद 365 अंक नीचे बंद भइल.\nदिल्ली उच्च न्यायालय 2जी मामिला के सुनवाई तिहाड़ जेल परिसर में स्थानांतरित करे पर बुध का दिने रोक लगा दिहलसि.\n2जी घोटाला मामिला में टाटा, अम्बानी के सहआरोपी बनावे खातिर दाखिल याचिका दिल्ली उच्च न्यायालय बुध का दिने खारिज कर दिहलसि.\nएयर इंडिया के पायलट फेर हड़ताल करे के धमकी दिहले.\nगोवा में बुध का दिने 42वाँ भारतीय अंतरराष्ट्रीय फिल्म समारोह के उद्घाटन बालीवुड के मशहूर अभिनेता शाहरुख खान केंद्रीय सूचना प्रसारण मंत्री अंबिका सोनी, गोवा के मुख्यमंत्री दिगंबर कामत, सूचना प्रसारण मंत्रालय के सचिव यू. के. वर्मा आ देश-विदेश के मशहूर फिल्मी हस्तियन का मौजूदगी में कइलन. एह समारोह में 67 देश के 167 से बेसी फिलिम देखावल जाई. फीचर फिल्म वर्ग में भारतीय सिनेमा के गौरवपूर्ण प्रदर्शन कइल जाई. भारतीय पैनोरामा के शुरुआत ‘उर्मि’ फिल्म के प्रदर्शन से होखी आ “रंजना आमी आर आसबो” आ “जिंदगी ना मिलेगी दोबारा” आदि फिलिम देखावल जाई. साईं परांजपे के अध्यक्षता वाली जूरी एह समारोह खातिर 24 गो फीचर फिल्म चुनले बिया.\nनई दिल्ली में बुध का दिने ‘भारतीय सिनमा में संगीत एवं गीत’ विषय पर एगो एनएफएआई प्रदर्शनी के उद्घाटन सूचना प्रसारण सचिव उदय कुमार वर्मा कइलन.\nबॉलीवुड के प्रतिष्ठित प्रोडक्शन हाउस यश राज फिल्म्स अमेरिकी फिल्म उद्योग में प्रवेश करे के योजना बनवले बा.\nवर्ल्ड टूर टेनिस में बुध का दिने पेस-भूपति आपन पहिला जीत दर्ज कइलन.\nश्रीलंका पांचवां एकदिना में पाकिस्तान का सोझा 219 रन के निशान रखलसि.\nचीन ओपन बैडमिंटन में भारत के सायना नेहवाल पहिलके दौर में हार गइली.\nमुम्बई टेस्ट में दुसरका दिने वेस्टइंडीज रन के पहाड़ खड़ा कर दिहलसि आ नौ विकेट पर 575 रन बनाके आपन पोजीशन मजबूत कर लिहलसि.\nदिग्गज बल्लेबाज राहुल द्रविड़ के 2010-11 सत्र में शानदार प्रदर्शन करे खातिर सर्वश्रेष्ठ भारतीय क्रिकेट खिलाड़ी चुनल गइल बा आ उनुका के पॉली उमरीगर पुरस्कार से सम्मानित कइल जाई.\nअगिला साल बांग्लादेश क्रिकेट टीम पाकिस्तान के दौरा कर सकेले.


गति से दुर्गति ले (बतकुच्चन – 178) – Anjoria\nगति से दुर्गति ले (बतकुच्चन – 178)\nएगो गति संज्ञा होले आ दोसरका गति भा गत विशेषण. दुनू में छोटकी इ के मात्रा लागेला बाकिर दोसरका गति से छोटकी इ के मात्रा हट गइल काहे कि उ मात्रा छोटको ले छोटकी इ के रहुवे जवन बोले में त सहज लागी बाकिर लिखत में असहज क देले. जइसे कि बाति लिखे में ठीक ना लउके बाकिर बोले में सहज भाव से बोला जाला. बाकिर आजु हम गति गोत आ गोतिए ले अपना के बान्ह के राखब. ढेर एने ओने भागब त गति खराब हो जाई.\nगति से सद्गति, अधोगति, प्रगति, दुर्गति, संगति भा संगत, गत, विगत, आ बेगत जइसन शब्द बनल बाड़ी सँ. गोत गोत्र से बनल बा आ एके गोत्र, परिवार भा समूह, के आदमी के गोतिया कहल जाला. गोत्र एक तरह से जाति का भीतर के जाति, माने कि उपजाति, के कहल जाला. जब दू भा अधिका लोग के गति एक समान होला त कहल जाला कि उ लोग संगति में बा. इहे संगति नृत्य-संगीत का दुनिया में संगत बन जाला. जब नर्तक भा नर्तकि के संगति देबे खातिर संगीत दिहल जाला त ओकरो के संगत कहल जाला. दू गो वाद्ययंत्र, माने कि बाजा, बजावे वाला लोग एक दोसरा के संगत देला.\nअइसने संगत राजनीति का मैदान में दुगो अलग अलग गोलो का बीच में देखे के मिलेला. जबले संगति के गति एक जस रहेला तब ले त निबहे ला बाकिर गति बिगड़ते गत बिगड़े लागेला आ दुनू गोल एक दोसरा के गत करे में लाग जालें. केहू के हालत खराब कइलो को गत कइल कहल जाला. तोहार त हम उ गत करब कि चिन्हाए लायक ना रहि जइबऽ. हालही में भइल महाराष्ट्र चुनाव का दौरान अइसही दू गो संघतिया एक दोसरा के गति बिगाड़े में लाग गइलें आ चुनाव बाद जब मजबूरी लउकल त कहे लागल लोग कि हमनी के गोत एके हऽ से हमनी का निबाह लेब जा. दिन बीतल जात बा बाकिर निबहल लउकत नइखे.\nअइसहीं होला सद्गति. कवनो चीझु भा आदमी के गति बढ़िया हो जाव, निमना लोग का संगत में रहे लागे त कहल जाला कि सद्गति का तरफ जा रहल बा. सद्गति के चरम होला जब आदमी ई दुनिया छोड़ के चलि जाला. कहल जाला कि उनकर सद्गति हो गइल. आ बातो सहिए होला काहे कि जब आदमी ओह दुनिया में चल जाला त ओहिजा बढ़िे संगति मिलेला. गति के एगो दोसर रूप होला अधोगति के. जब आदमी के हालात आ सुभाव बिगड़त जाला, ओहमें गिरावट आवे लागेला त ओकरा के अधोगति कहल जाला. सद्गति आ अधोगति के तुलना प्रगति आ दुर्गति से कइल जा सकेला. एह गति में संगत के महत्व कम होखेला हालात के महत्व बेसी. उपर भा आगा का तरफ बढ़ल प्रगति कहल जाला आ पीछे भा नीचे का ओर गिरल दुर्गति. हालांकि दुर्गति कबो कबो दोसर लोग करा देला. जबकि प्रगति खातिर खुद अपने मेहनत करे के पड़ेला.\nगत के प्रयोग बितलो खातिर होला जवना के विगत कहल जाला. जवन बीत गइल होखे तवन विगत बाकिर जेकर गति खतम हो गइल होखे, हालात बिगड़ गइल होखे उ बेगत के हो जाला, विगत होखो भा ना. चलत चलत गोत्र के एगो अउर रूप बतावत चलीं. समाज में गोत्र ओह ऋषि का नाम पर चलेला जिनका गुरू से राउर पुरखा शिक्षा लिहले रहले. गोत्र के दू गो बड़का समूह होला. एगो तीन के आ दोसरका में तेरह गो के. आ एही चलते कह दिहल जाला कि हमार का, हम त ना तीन में बानी ना तेरह में! गोत्र बाल बचवन के याद करावे के पड़ेला. जाति में बिआह होला, उपजाति में ना आ गोत्र में त एकदमे ना. अब ई हम लस्टम बाबा प छोड़त बानी कि जाति, उपजाति आ गोत्र का बारे में रामचेला के सिखावसु, ओही बहाने हमनियो का सीख लेहब जा.\nPrevious Post: ददरी मेला के समापन पर भोजपुरी गायकी के जलवा\nNext Post: भोजपुरी पंचायत पत्रिका के दिसम्बर 14 वाला अंक


मिसाइलमैन अब्दुल कलाम उड़ गइलन – Anjoria\nJul 27, 2015 अब्दुल कलाम, निधन, मिसाइल मैन\nभारत के राष्ट्रपति रहल, परमाणु वैज्ञानिक, महान राष्ट्रभक्त, सरस्वती साधक अवुल पकीर जैनुलाब्दीन अब्दुल कलाम साहब के आज अचानके निधन हो गइल. देश दुनिया में मिसाइल मैन का नाम से मशहूर अब्दुल कलाम साहब के याद ना रहल कि जब मिसाइल छोड़ल जाले त ओकरा पहिले पूरा तइयारी होला आ पल पल के हिसाब राखे के पड़ेला. आजु शिलांग के आई आई एम के कार्यक्रम में शामिल होखे चहुँपल कलाम साहब का बारे में केहू के इचिको अनेसा ना रहल कि आजु उनकर आखिरी दिन होखे जा रहल बा.\n84 बरीस के अब्दुल कलाम आजु साँझ बेरा करीब साढ़े छह बजे कार्यक्रम का दौरान गिर पड़लन आ उनकर खराब तबियत देखत आनन फानन में बेथानी अस्पताल में भरती करावल गइल जहाै से उनकर प्राण पखेरू हमेशा हमेशा ला उड़ गइल. बस आपन कृति आ यादगार छोड़ गइल. उनकर पार्थिव शरीर दिल्ली ले आवे के इन्तजाम हो रहल बा.\nअवुल पकीर जैनुलाब्दीन अब्दुल कलाम के जनम 15 अक्टूबर का दिने साल 1931 में तमिलनाडु के रामेश्वरम में भइल रहे. उनका पिता के नाम जैनुलाब्दीन रहे आ माता के नाम असिअम्मा. पिता बहुते गरीब रहलन आ मल्लाही से आपन जीवन यापन करत रहलें. एह चलते अब्दुल कलाम के अपना स्कूली पढ़ाई का समय मेहनत मजदुरिओ करे के पड़त रहे. ऊ अखबारो बाँटे के काम कइलन स्कूली पढ़ाई का दौरान जेहसे कि घर के खरचा में आपम योगदान दे सकस.\nरामानाथपुरम श्वार्ट्ज मैट्रिकुलेशन स्कूल से मैट्रिक कइला का बाद अब्दुल कलाम सेंट जासेफ कालेज, तिरुचिरापल्ली से साल 1954 में भौतिकी में स्नातक कइलन. ओकरा बाद एरोस्पेस इंजिनियरिंग के पढ़ाई करे मद्रास चल अइलन. वायुसेना में जाए का परीक्षा में उनुकर नउवां स्थान आइल जबकि जगहा रहल आठे गो. एहसे पायलट ना बन पवलन.\nअब्दुल कलाम भौतिकी आ एयरोस्पेस इंजिनियरिंग के पढ़ाई कइला का बाद करीब चालीस बरीस ले रक्षा अनुसंधान आ विकास संगठन (डीआरडीओ) आ भारतीय अन्तरिक्ष अनुसंधान संगठन (इसरो) में काम कइलन. भारत के नागरिक अन्तरिक्ष कार्यक्रम आ सैनिक मिसाइल आ लांच ह्वेकिल तकनीकि के विकास से जुड़ल अब्दुल कलाम बाद में मिसाइल मैन का नाम से जानल जाए लगलन. भारत के साल 1998 के पोखरण आणविक विस्फोटो से बहुते करीब से जुड़ल रहल अब्दुल कलाम के अटल बिहारी बाजपेयी के प्रधानमंत्री रहत घरी साल 2002 में देश के राष्ट्रपति बनावल गइल. बाद में राष्ट्रपति रहला का दौरान जब युपीए के सरकार बने के समय आइल तब कहल जाला कि सोनिया गाँधी के प्रधानमंत्री बनावे से कलाम साहब इन्कार कर दिहलें आ तब मजबुरी में सोनिया गाँधी अपना पसंद के मनमोहन सिंह के प्रधानमंत्री के कुरसी पर बइठवली. बाकिर असली शासन त सोनिए के रहल बस नामे भर के प्रधानमंत्री रहलन मनमोहन सिंह.\nदेश के 11वां राष्ट्रपति का रूप में 25 जुलाई 2002 से 25 जुलाई 2007 तक काम कइला का बाद अब्दुल कलाम नागरिक जीवन में लवट अइलन आ एह दौरान किताब लिखे आ सामाजिक सरोकारन से हमेशा जुड़ल रहल. अब्दुल कलाम साहब के मजहब जनम से जवन रहल होखे बाकिर धर्म उनकर हमेशा भारतीय के रहल. कवनो संप्रदाय मजहब से उपर रहलन कलाम साहब. अब्दुल कलाम के साल 1981 में पद्म भूषण, साल 1990 में पद्म विभूषण आ साल 1997 में भारत रत्न से सम्मानित कइल गइल. एकरा अलावहुं उनुका अनेके सम्मान मिलल.\nआ आजु 27 जुलाई 2015 का दिने शिलाग के आई आई एम में एगो व्याख्यान देत अब्दुल कलाम के दिल के दौरा पड़ल आ ऊ गिर पड़लन आ बहुते गंभीर हालत में अस्पताल चहुँपावल अब्दुल कलाम के निधन हो गइल. देश से मिसाइल मैन अचके में उड़ गइल.\nभोजपुरिका परिवार का तरफ से देश के एह सपूत भारतीय संस्कृति के माने वाला अब्दुल कलाम के हार्दिक श्रद्धांजलि!\nविश्व भोजपुरी सम्मेलन : अध्यक्ष के बेबसी\nOne thought on “मिसाइलमैन अब्दुल कलाम उड़ गइलन”\nRash Bihari giri says:\nNCS FILMS परिवार का तरफ से देश के एह सपूत भारतीय संस्कृति के माने वाला अब्दुल कलाम के हार्दिक श्रद्धांजलि ,


साँच के पड़ताल: कोरोनावायरस ला गर्म चाय और भाप - THIP Media\nसाँच के पड़ताल: कोरोनावायरस ला गर्म चाय और भाप\nSatish Srivastava - 26/07/2020 0\nSatish Srivastava - 24/07/2020 0\nSatish Srivastava - 22/07/2020 0\nSatish Srivastava - 12/07/2020 0\nसाँच के पड़ताल\nका चीन के कौनो फ़िक्र नइखे कोविद 19 दवा ला?\nका चाय कोरोनोवायरस के मर सकेला?\nका गर्म पानी पीये से कोरोनावायरस मर सकेला?\nका सामान्य रूप से गर्म पानी पीयल शरीर ला अच्छी बात बा?\nकोरोनावायरस के इलाज ला एगो और दावा सोशल मीडिया पर सामने आइल ह। ई गरम चाय पिए के, भाप लेवेके और गलाला के बारे में बाटे। हमनी के साँच के जब जांच करनी तो ई झूट निकलल।\nएगो सोशल मीडिया पे एकठो पोस्ट पढ़ता की “चीनी लोग कोरोना वायरस ला कउनो दवाई या टिका नइखे लेवत। ऊ लोग हस्तपाल जाये छोड़ देलन। ओकरा बजाये ऊ लोग गर्मी से वायरस के ख़त्म करता। केतली से ऊ लोग दिन में ४ बार गरम भाप लेवेला। ४ बार दिन में गलाला करेला। ४ बात गरम चाय पीयेला। वायरस ४ दिन में मर जाएला। और पांचवा दिन ऊ लोग के कोरोना नेगेटिव होजायेला।”\nपोस्ट के एक स्नैपशॉट नीचे देवल गइल बा और ओकरे से संग्रहीत संस्करण के यह देखल जा सकेला।\nये झूठो दवा बा, और दूसर दवा से मिलल जुलल निकलल जेकर जांच हमनी के पहले भी करले रहनी जेकरा के रउवा लोग इंहा – उँहा पढ़ सकेनी।\nचीनी शोधकर्ता कोविद 19 के दवाई ला पूरा समय अनुसन्धान में लगैले बाटे। इंहा एगो रिपोर्ट बा जेमे चीनी वैज्ञानिक जापानी फ्लू ड्रग पे प्रयोग करतरन (स्रोत) और इंहा चीन के बारे में एगो रिपोर्ट बा जो कोविद -19 के दवा (स्रोत) खोजेला उनकर खोजला क्लीनिकल परीक्षण के आगे बढाई।\nना इ झूठा दावा के दुनिया भर के तथ्य जाँचकर्ताओं लोगन ने खारिज कर देहलन। रउवा लोगन एकरा बारे में इहाँ, इहाँ और इहाँ पढ़ सकेनी।\nनाही। हमनी के पहले भी एगो अइसने विषय पर तथ्य जांच कर चुकल बानी। एकरा बारे में ईहा पढ़ी।\nआयुर्वेद के अनुसार, हाँ। गर्म पानी पीये के कुछ फायदे बा। हमनी एगो विस्तृत कार्य करलेबनि।\nपिछला लेखफाबिफ्लू बनाम लीवफावीर: कीमत के अंतर के मैसेज झूठ बा\nअगला लेखकोरोनावायरस के मारेला खातिर यूवी किरण: का सूरज के रोशनी असर ड़ाल सकेला?\nBhojpuri Fact CheckSatish Srivastava - 26/07/2020 0\nBhojpuri Fact CheckSatish Srivastava - 24/07/2020 0\nBhojpuri Fact CheckSatish Srivastava - 22/07/2020 0\nBhojpuri Fact CheckSatish Srivastava - 12/07/2020 0\nBhojpuri Fact CheckSatish Srivastava - 05/07/2020 0


शर्महीन शहर क संवेदनहीन घटना | VMW Team\nशर्महीन शहर येह मामला में कि सड़क पर झपट्टा मारन के संख्या बढ़ गइल बा। कानून के ठेंगा देखावत झपट्टामार माई–बहिन की गले से चेन, मंगलसूत्र आ कान के बाली, झाला, झुमका आये दिन नोचत हवें। सड़क से गुजरत दूसर राहगीर घटना देखत आ, लेकिन लफड़ा में नइखे पड़त। उचक्का लूट के आराम से चलि जात हवें। ‘संवेदनहीन’ घटना! येह मामला में कि आज कवनो ‘प्रिंस’ बोरवेल में गिरल रहित त पूरा देश के संवेदना जागि गइल रहत। लेकिन येह छीनाझपटी में एगो गरीब महतारी के कोख उजड़ गइल। उचक्का की धक्का से गोद की बच्ची नाला में बहि गइल। लेकिन मामूली तलाशी की बाद प्रशासन हाथ खड़ा क दिहलसि, आ उजड़ल कोखवाली एगो महतारी के दिलासा देके अपनी कर्तव्य के इतिश्री क दिहलसि। लूट के येह घटना में एगो बच्ची के जान चलि गइल। लेकिन वाह रे वर्दी! हमदर्दी में खाली लूट के घटना दर्ज भइल। बच्ची के मौत हजम।\nपूरा वाकया सुनीं देवरिया जिला की तरकुलवा के संतोष अपनी परिवार के साथ गोरखपुर के तिवारीपुर थाना क्षेत्र के अधियारी बाग में रहेलन। संतोष गाड़ी चलावेलन। ओनकर मेहरारू सरोज अपने नौ महीना के लइकी पलक के गोद में ले के पीसीओ से फोन जात रहलीं। पति कहां हवें, कब अइहें? अइसन चिंता मेहरारुन के फर्ज ही ह। रेलवे लाइन के लगेवाला नाला की बगल में एगो बदमाश ‘बाइकवाला ना’ साइकिल से जात रहे। सरोज की कान के बाली नोचे लागल। येह छीना झपटी में गोद में नौ माह के बच्ची पलक, पलक झपकते नाला में गिर गइल अ बह गइल। मामला पुलिस तक पहुंचल, कोरम पूरा कइल गइल, नाला छानल गइल लेकिन पलक के जिंदा चाहे मुर्दा ना पावल गइल। सरोज अइसन अभागी महतारी हो गइली। जवन जनम देहनी, जीवन देहनी, ममताभरल दुलार देहली लेकिन अपना पलक के ना बचा पवलीं। पलक अ प्रिंस के यथार्थ आंखी के सामने नाचै लागल। प्रिंस के खातिर पूरा देश के संवेदना जागि गइल रहे। सेना, अफसर, मीडिया सब जागल रहे। पल–पल क जानकारी मिलत रहे, लोग आंख फाड़ के देखत रहे, लेकिन पलक के कहानी पलक झपकते समाप्त हो गइल। गरीब के बेटी रहल, नाला में बहि गइल। सरोज नाम की बदनसीब महतारी का अपनी मरल बेटी के लाश भी नसीब ना भइल। ‘सबकी संतति प्यारी होती, सबकी उतनी ही धड़कन। आंसू का मोल बराबर है, धनवान हो चाहे निर्धन।’\ntagged with क संवेदनहीन घटना, शर्महीन शहर, Dehati Ji


जेड.टी.ई. नबिया Z20 Expected Specs, Release Date in India - February 2020 | Digit\nजेड.टी.ई. नबिया Z20\nBy Digit Desk | अपडेटेड on(bhojpuri) 09-Aug-2019\nCurrent Best Price of जेड.टी.ई. नबिया Z20 is ₹ 0\nजेड.टी.ई. नबिया Z20 Specifications\nलॉन्च के डेट (दुनिया भर के) : 26-03-2020\nउत्पाद के नाम : ZTE nubia Z20\nस्क्रीन साइज़ (इंच में) : 6.42\nबैटरी : AMOLED\nपिछे वाला कैमरा मेगापिक्सेल : 48 + 8 + 16\nआगे के कैमरा मेगापिक्सेल : Uses main cameras\nपैमाना (एलxबीxएच एमएम में) : 158.6 x 75.2 x 9.2\nवजन (ग्राम में) : 186\nजेड.टी.ई. नबिया Z20 Brief Description\nजेड.टी.ई. नबिया Z20 Smartphone 6.42 -इंच स्क्रीन AMOLED के साथ आवेला, जौना के रेज़ल्यूशन 1080 X 2340 पिक्सल तथा पिक्सल घनत्व 401 पर इंच बा | फोन 2.96GHz Octa कोर प्रोसेसर से संचालित बा और एकर रैम 6GB बा. जेड.टी.ई. नबिया Z20 Android9ओएस पे काम करेला.\nजेड.टी.ई. नबिया Z20 Smartphone August 2019 मे लॉंच भईल रहे|\nफोन Qualcomm SDM855 Snapdragon 855 Plus (7 nm) प्रोसेसर से संचालित बा|\nजेड.टी.ई. नबिया Z20 मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 48 + 8 + 16 मेगा पिक्सेल शूट करे वाला बा|\nजेड.टी.ई. नबिया Z20 के कैमरा मे Auto Focus,Face Detection,HDR,Panorama Mode,Touch Focus,Digital Zoom,Video Recording लोड बा|\nस्मार्ट फोन मे आगे वाला कैमरा Uses main cameras MP के सेल्फी ले सकेला|\nWriteareview on जेड.टी.ई. नबिया Z20


Bhojpuri में पढ़ें- बंगाल में 'निराला' जी के जीवन के कुछ गहिर प्रसंग - niralas some deep incidents of the his life in bengal bhojpuri vinay bihari singh – News18 हिंदी\nniralas some deep incidents of the his life in bengal bhojpuri vinay bihari singh\nBhojpuri में पढ़ें- बंगाल में 'निराला' जी के जीवन के कुछ गहिर प्रसंग\nबहुत लोगन के मन में ई प्रश्न उठेला कि सूर्यकांत त्रिपाठी “निराला” (जनम- सन 1897 निधन- अक्टूबर 1961) नियर सशक्त साहित्यकार जवानिए में अध्यात्म का ओर कइसे चलि गइल? छायावाद के एह पुरोधा जइसन जीवंत रचनाकार त कमे होला लोग. जे “वर दे वीणावादिनी वर दे..” नियर कालजयी कृति लिखल, जौन आज भी प्रेम से गावल जाला.\nLast Updated : May 12, 2022, 15:51 IST\nजे “राम की शक्तिपूजा” नियर लंबा कविता लिख के काव्य साहित्य के नया गरिमा दे दिहल, ऊ वैराग्य भाव के पैरलल (समानांतर) लेके कइसे चलल? आ महिषादल रियासत के क्लर्क के पक्का नोकरी के लात मारि के लेखन में काहें उतरल, जबकि ओहघरी लेखन से दाल- रोटी चलल मुश्किले ना बहुते मुश्किल रहे! आईं निराला जी के जीवन के एगो हिस्सा का भीतर झांक के देखीं जा. ई निराला जी के बंगाल कनेक्शन के पुनरावलोकन ह.\nबंगाल में महिषादल में सन 1897 में उनकर जनम भइल. ओइजे उनकर पिता जी रामसहाय तिवारी पुलिस रहले. महिषादल पश्चिम बंगाल के पूर्व मेदिनीपुर जिला में हल्दिया का लगे परेला. निराला जी के जनम के अढाई साल बादे उनका माता जी के मृत्यु हो गइल. मातृसुख से बचपने में वंचित हो गइले. ओहघरी बालविवाह होखे. त 14 साल के उमिर में सन 1910 में उनकर बियाह मनोहरा देवी से हो गइल. दू साल बाद गवना भइल. अभी छव साल अपना पत्नी का संगे बितवले. एगो बेटी भइल, तले महामारी (कालरा) फइल गइल. ओही में मनोहरा देवी के मृत्यु हो गइल.\nनिराला जी के उमिर ओह घरी 22 साल रहे. एकरा कुछ दिन बादे पिता के भी मृत्यु हो गइल. कुछ साल बाद बेटी सरोज के भी मृत्यु हो गइल. बेटी के मृत्यु पर ऊ भीतर से एतना हिल गइले कि “सरोज स्मृति” लिखले. आघात पर आघात लागत गइल. एइजे से उनकर रुझान अध्यात्म का ओर हो गइल. जीवन के ई कुल घटना उनका के झकझोरत गइली सन. निराला जी फेर दोसर बियाह ना कइले. लेखन अब उनकर संबल हो गइल. सन 1916 में उनकर पहिली कविता “जूही की कली” छप चुकल रहे. उनका जीवन में दू गो तत्व पैरलल चले लगले सन- लेखन आ अध्यात्म/वैराग्य. साधु संत लोग कहि गइल बा- संसार में रहीं, बाकिर संसार के होके मत रहीं. निराला जी के ईहे अवस्था हो गइल. हाईस्कूल के आगा ऊ ना पढ़ि पवले. कुछ दिन बादे महिषादल राज्य में उनकर नोकरी लागल- क्लर्क के पद पर. उनकर काम आ बुद्धिमत्ता देखि के सब चकित रहे. बाकिर महिषादल के राजा के हाउसहोल्ड अधीक्षक का संगे उनकर पटरी ना बइठे. का जाने काहें हाउसहोल्ड अधीक्षक उनकरा से खुन्नस खइले रहे. ई बात निराला जी पसंद ना परल आ एक दिन ऊ नोकरी से इस्तीफा दे दिहले. निराला जी के लंबा- चौड़ा हृष्ट- पुष्ट शरीर रहे. नियमित आमदनी के लात मारि के लेखन में उतरि गइले. विभिन्न पत्र- पत्रिका में लिखे लगले. निराला जी एगो बहुते सारगर्भित अध्यात्मिक लेख लिखले जौना के पढ़ि के रामकृष्ण मिशन के संन्यासी लोग उनुका के बोलावल आ कहल कि ऊ मिशन के पत्रिका “समन्वय” में काम करसु. रामकृष्ण मिशन से प्रकाशित पत्रिका में काम कइल सौभाग्य के बात रहे. निराला जी “समन्वय” में काम करे लगले. कुछ जगह लिखल बा कि निराला जी के मूल नांव सूर्जकुमार रहे, सन 1920 में ऊ आपन नांव सूर्यकांत त्रिपाठी “निराला” रखले.\nरामकृष्ण मिशन में निराला जी स्वामी विवेकानंद के लिखल कई गो किताबन के हिंदी में अनुवाद कइले. सबसे बड़का बात ई कि स्वामी विवेकानंद के गुरु रामकृष्ण परमहंस पर केंद्रित किताब के ऊ हिंदी अनुवाद कइले. कौन किताब? रामकृष्ण परमहंस के एगो घनिष्ठ शिष्य रहले महेंद्रनाथ गुप्त. अध्यापक रहले. मठ में उनका के मास्टर साहब कहल जाउ. त ऊ एगो डायरी लिखले जौना में हर अतवार के रामकृष्ण परमहंस का करतारे, का बोलतारे ई सब बात नोट करत रहले. ओही के मिशन अंग्रेजी में “गास्पेल आफ रामकृष्ण” आ बांग्ला में “रामकृष्ण कथामृत” प्रकाशित कइलस. निराला जी एकर हिंदी में “रामकृष्ण वचनामृत” के रूप में अनुवाद कइले बाड़े, जौन आज भी उपलब्ध बा आ खूब चाव से पढ़ल जाला. ओहीघरी ई बात प्रसिद्ध हो गइल कि आध्यात्मिक पुस्तकन के अनुवाद करत- करत निराला जी घनघोर आध्यात्मिक व्यक्ति हो गइल बाड़े आ अध्यात्म के ई रंग परमानेंट बा, स्थाई बा. उनकर दाढ़ी बढ़ल, उघारे देह के एगो दिव्य संत नियर उनकर फोटो एक समय खूब प्रचलित रहे. हिंदी के कवि नागार्जुन उनका पर एगो कविता लिखले बाड़े-\n“ बाल झबरे, दृष्टि पैनी, फटी लुंगी, नग्न तन/\nकिंतु अंतर्दीप्त था आकाश-सा उन्मुक्त मन/\nउसे मरने दिया हमने, रह गया घुटकर पवन/\nअब भले ही याद में करते रहे सौ- सौ हवन….”\nओकरा बाद सन 1923 में निराला जी “मतवाला” पत्रिका के प्रकाशन शुरू कइले. निराला जी के आदर से महाप्राण कहल जाला. कई गो अउरी पत्रिका निकललन ओमें “मनोरमा” नामक पत्रिका भी शामिल बिया. उनकर कई गो विधा में लिखल रचना समग्र हमनी के साहित्य के थाती बा. अंतिम समय में निराला जी, उत्तर प्रदेश के इलाहाबाद में आ गइल रहले. उनकर पैत्रिक घर उत्तर प्रदेश के उन्नाव जिला के गढ़ाकोला में रहे. एइजा एगो बात के याद दियावल जरूरी बा. जब निराला जी के मृत्यु भइल त उनकर बक्सा खोलल गइल. ओमें का रहे? एगो रामनामी आ एगो भगवद्गीता. कुल ईहे संपत्ति छोड़िके निराला जी नियर महान साहित्यकार एह दुनिया से विदा ले लिहले. उनकर ईहे संपत्ति हमनी के कई गो संदेश देतिया- अध्यात्म के, मनुष्यता के, प्रेम आ सौहार्द के, देह के नश्वरता के.\nनिराला जी के समूचा जीवन देखला पर साफ हो जाता कि उनकर जीवन बहुते कठिन रहे. आर्थिक रूप से ऊ कभी भी मजबूत ना हो पवले. कई बार साग- पत्ता उबाल के भोजन के रूप में ओकर सेवन कइले बाकिर आत्मसम्मान का संगे कबो समझौता ना कइले. कई लोग जाड़ा में उनका के नया शाल ओढ़ा के चल जाउ त रोड पर कौनो भिखारी के ठंड से कांपत देखिके निराला जी आपन नया शाल भिखारी के ओढ़ा देसु. परदुख कातर निराला जी जीवन भर फक्कड़ रहले बाकिर आत्मसम्मान से जियले. कुछ लोग कहेला कि निराला जी अंतिम समय में विक्षिप्त हो गइल रहले. त कई गो आध्यात्मिक आदमी विक्षिप्त नियर रहेला, एकर माने ई ना कि ऊ पागल बा. जे उनका के पागल देखता ऊहे पागल बा. निराला जी वैराग्य में जीयत रहले. उनुका के विक्षिप्त कहल अपना के विक्षिप्त कहल बा. निराला जी के सौ- सौ बार प्रणाम बा.\n(विनय बिहारी सिंह स्वतंत्र लेखक हैं, आलेख में लिखे विचार उनके निजी हैं.)\nTags: Article in Bhojpuri, Bhojpuri\nFIRST PUBLISHED : May 12, 2022, 15:51 IST\nपहले पढ़ा विज्ञापन...फिर टेस्ट ड्राइव के बहाने ले उड़ा कार\nविज्ञापन को लेकर ट्रोल्स ने Mahesh Babu को लगाई जमकर लताड़\n'भूल भुलैया 2' में अक्षय को कार्तिक ने इसलिए किया रिप्लेस, लेखक ने बताई वजह\nनिकाय चुनाव के लिए BJP का त्रिदेव फॉर्मूला, ब्रम्हा विष्णु-महेश दिलाएंगे जीत


अँजोर दुनिया : जहाँ भोजपुरी के दोस्त लोग मिल बइठे – Anjoria\nअँजोर दुनिया : जहाँ भोजपुरी के दोस्त लोग मिल बइठे\nJanuary 4, 2011 OmPrakash Singh चौपाल 4\nअँजोरिया हमेशा से भोजपुरी खातिर समर्पित रहल बिया आ अबहियो बिया. अनुभव से बतावल जा सकेला कि भोजपुरी में नेटवर्क त कई गो बाड़ी सँ बाकिर हर जगहा प्रतिबन्ध आ एडमिन के दखल से सदस्यन के कुछ दिक्कत बुझाला आ कई बेर लोग नेटवर्क से अलग हो जाला. ओह कमी के दूर करे खातिर अँजोरिया एगो नया मंच दे रहल बिया जहाँ रउरा बिना कवनो लाग लपेट के आपन बाति कह सकीलें.\nबाकिर आजादी के मतलब उच्छृंखलता ना होला. आजादी तबही ले निर्बाध रह सकेले जब तक हमनी का आत्मसंयम से काम लीं. राउर आजादी दोसरा के गुलाम बनावे खातिर ना हो सके. केहू के आलोचना कइल आ ओकर छीछालेदर कइला में फरक होला. सार्वजनिक मंच पर व्यक्तिगत झगड़ा ना फरियावल जाव. ओकरा के अपना घरे सलटाईं, एहिजा ना.\nदोसर सीमा जगह के बा. बाकी नेटवर्क पर जगह आ वेबलेंथ के सीमा नइखे. एहिजा मजबूरी बा. एहसे एक दिन में एक लेख से बेसी मत लिखीं. कवनो लेख में एगो से बेसी फोटो मत लगाईं. अपना वेबसाइट के लिंक दे सकीलें बाकिर दोसरा के वेबसाइट के ना. आपन प्रचार करीं, पूरा छूट बा, दोसरा के गरियाईं मत.\nअतना संयम राख सकीं त अँजोरदुनिया पर रउरा पूरा आजादी बा आपन राय प्रकट करे के.\nचलीं आजु से शुरु हो जाईं.\nRANA RANJEET BASU\nआप सब भोजपुरीया भ इया भोजपुरी भाषा अउर भोजपुरी माटी के कबहु जनि भुलाइब\nRANA RANJEET BASU-BHOJPURI UTTHAN MANCH8896125767\nMukesh Yadav Said.....\nSampadak ji, bahute niman ba raur prayas. Jai ho anjoria.\nbada nik prayas.


लागऽता डिम्पल निर्विरोध चुनइहें – टटका खबर\nकन्नौज लोकसभा सीट पर होखे जात उप चुनाव में सपा का तरफ से मुख्यमंत्री अखिलेश यादव के मेहरारू डिम्पल के उम्मीदवार बनावल गइल बा. डिम्पल का खिलाफ कांग्रेस, बसपा आ भाजपा में से कवनो दल आपन उम्मीदवार खड़ा करे के तइयार नइखे. बुध का दिने परचा दाखिल करे के आखिरी दिन होखी आ बुधे के पता चल जाई कि डिम्पल बिना चुनाव लड़ले जीत जइहें कि चुनाव के खानापूरी करे के पड़ी.\nTags: उपचुनाव, कन्नौज लोकसभा, डिम्पल यादव


दरखास देय से भी नई मिलत नियाव | Khabar Lahariya (खबर लहरिया)\nखबर लहरिया » दरखास देय से भी नई मिलत नियाव\nदरखास देय से भी नई मिलत नियाव\nद्वारा खबर लहरिया August 13, 2013\nद्वारा लिखित खबर लहरिया August 13, 2013 22 बार देखा गया\nड्राईवर बताउत समस्या\nजिला महोबा, ब्लाक चरखारी, कस्बा चरखारी, अमर गंज मोहल्ला बड़ा स्टैण्ड। एते के आटो चलाये वालेन ने बताओ कि यातायात निरीक्षक प्रभारी सुनील कुमार दो सो रूपइया को महीना लेय खे बाद भी चालान के नाम पे अवैध वसूली करत हे। एई से हम लोगन ने 25 जुलाई 2013 खे एस.पी. को लिखित दरखास देके कारवाही के मांग करी हे।\nआशिक अली, शरीफ, अजीत, सन्तोष ओर बीरेन्द्र ने बताओ कि हम लोग बारह साल से चरखारी से महोबा रोड में आटो चलाउत हें। यातायात निरीक्षक प्रभारी सुनील कुमार हमाओ चालान करे खे धमकी देके पांच सौ रूपइया मांगत हे। चालान से बचे खे लाने हमें ऊखें पांच सौ रूपइया देने परत हे। जभे कि पेहले से दो सो रूपइया को महीना ऊखे देत हें। बड़ी गाडि़यन खे आगे हमाई गाडि़न खे लाने एकऊ सवारी नई बचत आय। कभऊं कभऊ खाली गाड़ी लेके घरे आने परत हे। एई से परेशान होके हम लोगन ने 25 जुलाई 2013 खे एस.पी. ललित कुमार खे लिखित दई हे, पे कोनऊ कार्यवाही नई भई आय। एई से सुनील कुमार ओर दंबगई पे उतर आओ हे। हमसे दसखत कराउन चाहत हे, कि हमने जोन दरखास दई हे ऊ झूठी आय। ऊ कहत हे कि अगर तुम दसखत न करहो तो तुम्हाई गाडि़यन के ऊपर एसी धारा लगा के सीज कराहो कि महीनन अदालत के चक्कर लगाउत रेहो। एई से हमने दुबारा से 29 जुलाई 2013 खें एस.पी. ललित कुमार खें दरखास देके यातायात प्रभारी निरीक्षक सुनील कुमार खे हटायें के मांग करी हे, पे कोनऊ कार्यवाही नई भई आय।\nयातायात प्रभारी निरीक्षक सुनील कुमार ने बताओ कि में कोनऊ से रूपइया नई लेत हों ओर न झूठो चालान काटत हों।\nएस.पी. ललित कुमार ने बताओ कि अभे ऊखी जांच चलत हे।\nकन्या विद्या धन का चेक मिलै के बाद नहीं मिला रूपिया\nहो जाय छिड़काव तो बीमारी से होय बचाव\nमहोबा- 7वीं कक्षा के अनुज ने डिस्पोजल गिलास...\nLIVE महोबा: स्वच्छ भारत मिशन और गड्ढे मुक्त...\nLIVE महोबा: सोते हुए भी बैंक से पैसे...\nमहोबा: फसलो की पैदावार बढाने के लिए किसानो...


झलक के सेट पर आपन जनमदिन मनइहें रवि किशन | CinemaBhojpuri.in\n- Tagged: रवि किशन\t- no comments\tसिनेमा भोजपुरी के सदाबहार सुपर स्टार रवि किशन अबकी आपन जनमदिन “झलक दिखला जा” के सेटे पर मनइहें. शूटिंग में व्यस्तता का चलते ऊ आपन जनमदिन पार्टी अबकी तीन दिन ला टाल दिहले बाड़न.\nमिलत जुलतकरण जौहर क पसंद आइल रवि किशन के भोजपुरी गाना (3)पत्नी का साथे पहिला बेर परदा पर अइले रवि किशन (3)रवि किशन भोजपुरिया रंग में रंग दिहलें “झलक दिखला जा” के (3)हृतिक पर भारी पड़लन रवि किशन (3)नाच नचैया ..के मंच पर भावुक हो गइले रवि किशन (3)To the official site of Related Posts via Taxonomies.\tLeaveaReply Cancel reply


चल गइल नेहाश्री आ कल्लू के जादू, दू दिन में एगारह लाख – Anjoria\n11 जुलाई से बिहार आ झारखण्ड में रिलीज भइल मैनास प्रोडक्शन के फिलिम ‘सजना मंगिया सजाई दऽ हमार’ दूइए दिन में एगारह लाख रुपिया के बिजनेस बिटोर लिहलसि. दर्शकन प राजस्थानी सुपर स्टार अभिनेत्री नेहाश्री आ भोजपुरी गायक आ सुपर स्टार नायक अरविन्द अकेला उर्फ कल्लू के जादू चल गइल बा. लोग एह दुनू के प्यार मोहब्बत के खेल आ अदाकारी खूब पसंद करत बाड़े.\nफिलिम के कहानी में नेहाश्री एगो गरीब परिवार के बेटी हई जबकि कल्लू एगो बड़ घर के बेटा. तय बा कि एह तरह के प्यार में लाख अड़चन अइबे करी आ एह सब का बावजूद आपन प्यार जीत लेबे खातिर कल्लू के परेशानी देख सभे मगन बा.\nफिलिम के निर्माता हलचल सिंह आ निर्देशक ओम प्रकाश यादव ओम जी के एह फिलिम के सेसर से यू सर्टिफिकेट मिलल बा. लोगो कहत बा कि ढेर दिन बाद भोजपुरी में कवनो फिलिम आइल बा जवना के परिवार संगे बइठ के देखल जा सकेला.\nएही प्यार आ उत्साह के प्रतिफल ह कि फिलिम पहिला दिने5लाख 53 हजार 994 रूपिया के आ दुसरका दिने5लाख 37 हजार 817 रूपिया के बिजनेस करे में सफल रहल. एह सफलता से गदगद निर्माता हलचल सिंह के कहना बा कि सगरी भोजपुरिया भाई बहिन आगहू उनका के अइसने समर्थन देत रहीहें.\nफिलिम के मुख्य कलाकारन में अरविन्द अकेला ‘कल्लू’, नेहाश्री, रविराज दीपू, अर्चना सिंह, मनोज टाईगर, बालेश्वर सिंह, सीपी भट्ट, शफीक रंगरेज, प्रीती सिंह, अमित कुमार, जावेद रहमान, उमेश सिंह, सुनीता शर्मा, चन्दन कश्यप, आ सुरेन्द्र पाल शामिल बाड़े.\nPrevious Post: ‘सपेरा’ के शूटिंग शुरू\nNext Post: मनोज तिवारी आ रिंकू घोष के जोड़ी फेरू बनल


Kanwar Yatra is banned due to Corona so listen top playlist of Shiv Bhajan in Sawan Bhojpuri: कोरोना काल में काँवड़ यात्रा प रोक बा, त सुनीं सावन में शिव भजन के टॉप प्लेलिस्ट – News18 Hindi\nBhojpuri: कोरोना काल में काँवड़ यात्रा प रोक बा, त सुनीं सावन में शिव भजन के टॉप प्लेलिस्ट\nराउर त जानते बानी कि सावन भोले बाबा के भी महीना ह. भारते ना, विश्व के अउर कई जगह पर भी भगवान शंकर के माने वाला लोग में अलगे उत्साह अउरी आनंद रहेला एह सावन में. अइसे में सुनीं शिव भजन के टॉप प्लेलिस्ट.\nLast Updated : August 02, 2021, 13:56 IST\nसावन के मौसम चल रहल बा. चारु ओर हरियरे-हरियर लउकता. ई मौसम साल के सुहाना मौसम में से एगो होला. सावन में धरती के जवन रूप-सिंगार रहेला तवन दोसरा महिना में कहाँ रहेला. महिला लोग खातिर त सावन सबसे पावन आ सबसे कीमती होला. तबे नू गाना बनल कि ‘’ तेरी दो टके कि नौकरी मेरे लाखों का सावन जाए.’’ अउर कवनो महिना लाखों के काहे ना हो गइल ? हँ, तनी फागुनो में बेचैनी होला बाकिर ओह में सावन वाली बात कहाँ बा ? हमार एगो शेर बा –\nआखिर उ इंतज़ार के सावन कहाँ गइल\nइंतज़ार के सावन खाली प्रेमिये लोग खातिर ना, भक्तो लोग खातिर होला. राउर त जानते बानी कि सावन भोले बाबा के भी महीना ह. भारते ना, विश्व के अउर कई जगह पर भी भगवान शंकर के माने वाला लोग में अलगे उत्साह अउरी आनंद रहेला एह सावन में. लोग पूरा महीना सावन के सोमार के व्रत रखेला, भोले बाबा के पूजेला, मनावेला, गोहरावेला आ उहाँ के आशीर्वाद पावेला. एही महीना में शिवलिंग पर जल चढ़ावे के भी बड़ा धूम रहेला. लोग काँवड़ यात्रा करेला, सैकड़ों किलोमीटर दूर पैदल जल कान्हे पर लेके जाला आ महादेव पर अर्पित करेला. हरिद्वार अउरी बैद्यनाथ धाम के काँवड़ यात्रा पूरा देश में प्रसिद्ध बा.\nएहू साल पिछले बरिस लेखां कोरोना के महामारी के चलते काँवड़ यात्रा पर पाबंदी लाग गइल बा अउर भोले बाबा के धाम पर खाली पंडा-पुजारी लोग के ही उपस्थिति बा. भक्तजन उदास बाड़ें अउरी बेकल भी कि एहू साल बाबा के दर्शन ना हो पाई, भोले बाबा पर जल ना चढ़ पाई. बाकिर उनकर इहे मर्जी बा कि सभे मानवता के रक्षा खातिर घरे में रहो, पाबंदी के पालन करो त लोग भी मंजूर कs लेहले बा. अब भगवाने के कहल बा कि हम त कण-कण में बानी. एही से लोग अपना घरे में महादेव के ध्यान करके उहाँ के जल चढ़ा लेता, बेल के पतई, दूध, घी, शहद चढ़ा लेता. एगो चीज के कमी जवन खलत बा उ बा माहौल के. जवन काँवड़ यात्रा में गइला पर भक्तिमय माहौल होला, बोलबम के नारा गूँजेला, जवन काँवड़ियन के चहलकदमी से ध्वनि उठेला, उ सुने आ महसूस करे के नइखे मिलत.\nबाकिर भोले बाबा के भजन सुने पर रोक थोड़े बा. हम रउरा सब खातिर भोले बाबा के कुछ दमदार भजन लेके आइल बानी.\nहिन्दी में त भगवान शंकर के भजन खातिर हंसराज रघुवंशी खूब नाम कमइले बाड़ें, उनका सामने केहू नइखे. हिमाचल प्रदेश के रहे वाला हंसराज देवभूमि में भोले के भक्ति करेलें अउरी उहाँ के भजन गावेलें. ‘मेरा भोला है भण्डारी करे नंदी की सवारी’ गाना गा के अचानक से सबके चहेता बनल हंसराज भोले के एतना बड़ भक्त हवें कि उनके हर दूसरा भजन भोलेबाबा के होला अउरी सगरो म्यूजिक वीडियो में उ निर्माता के रूप में भोले बाबा के क्रेडिट देलें. महादेव के भक्ति में डूबे के बा त उनके एक से एक भजन रउआ यूट्यूब भा अउरी म्यूजिक स्ट्रीमिंग प्लेटफॉर्म पर सुन सकीलें. उनके हिट प्लेलिस्ट में पहाड़ी शिव भजन ‘शिव कैलाशों के वासी, धौली धारों के राजा’, शिव समा रहा है मुझमें और मैं शून्य हो रहा हूँ’, लागी‘लगन शंकरा’, ‘ऐसा डमरू बजाया भोले नाथ ने’ आदि बा.\nशंकर महादेवन के गावल रावण रचित शिव तांडव स्तोत्र के त कवनो जोड़े नइखे; सुनते रोआँ खड़ा हो जाला. कैलाश खेर भी शिव भजन गावे खातिर जानल जालें. उनके एगो भजन ‘बम लहरी’ सुनला पर भगवान शिव के छवि आँख के सामने बने लागेला. उनके ही एगो अउर भजन बा, ‘अनादि अनंता’. कैलाश खेर अउरी डॉ. एम. के बोल एतना सुंदर बा अउरी ओकर संगीत आ कैलाश खेर के आवाज…अहा! रउआ दिव्य आनंद मिली. ई रउआ के यूट्यूब पर सुने के मिल जाई.\nअजय देवगन के फिलिम शिवाय में एगो गीत बा ‘बोलो हर हर हर’. एकर बोल, कॉम्पोजिशन, म्यूजिक सब एक नंबर बा. इहो गीत सुनीं त मन में अलगे उमंग छा जाला. मिथुन के संगीत, संदीप श्रीवास्तव के बोल अउरी मोहित चौहान, सुनिधि चौहान के आवाज, जरूर सुने वाला बा. अक्षय कुमार के फिल्म लक्ष्मी के गाना ‘बम भोले’ भी देह में जोश भरे वाला गाना बा. ई चार साल पहिले वायरस नाम के गायक गवले रहलें फेर एकर फिल्म वर्जन आइल आ दुनू यूट्यूब पर सुपरहिट बा.\nहिन्दी में अउर भी एक से बढ़के एक शिव जी के भजन बा. भोजपुरी के बात करीं त पॉपुलर कल्चर में शिव भजन भी नयका गीतकारन के उथला प्रतीक अउरी बेतुका अलंकार के चलते नीरस अउरी झुंझलाहट पैदा करे वाला बा. ओह पर कहियो बाद में विशेष रूप से चर्चा अउरी विश्लेषण होई. अगर बोलबम गीतन के नाम पर फइलल कंजास के बार-बार उंचिलावल जाय त ओह में से शायद कुछ एक बढ़िया भजन सुने के मिल जाई.\nकल्पना के गीत ‘हमसे भंगिया ना पिसाई ये गणेश के पापा’ एक टाइम बड़ा हिट भइल रहे. लोग आजुओ बड़ा मन से ई भजन सुनेला. पवन सिंह के आज कल के बोलबम के गीत सुनब त रउआ बहुत निराशा होई. कवनो कलाकार अपना जीवन में तरक्की करेला, कहावतो बा कि कलाकार जस-जस बुढ़ाला, ओकर कला तस-तस जवान होला. बाकिर पवन सिंह बैक गेयर में बाड़ें. उनके 2015 के पहिले के कांवर गीत सुनब त बुझाई कि केतना मधुर गीत बनल बाटे. एह बेरा के नयका बोलबम गीत सुनब त बुझाई कि गनवा उहे रेगुलर प्रेमी-प्रेमिका आ मरद-मेहरारू वाला बा बस भगवान जी के ठप्पा लगा दिहल बा, हाँ एगो गाँजा अउरी भांग के पेवन अउरी सटा गइल बा. साँच बताईं त बड़ा रीस बरेला जब अइसन गायक के ई सब करत आदमी देखेला त. डम डम डमरू बजावेले हमार जोगिया पवन सिंह के ही गावल ह, सुनीं, झूम उठब. एगो बड़ा सार्थक गीत बा, ‘ए बाबा फेर से निर्मल कs द हमरा गंगा माई के’. एह में गंगा में होत प्रदूषण के लेके चिंता भी बा आ भगवान से गोहराई भी बा. एगो आल्हा शैली में पवन सिंह के ही गावल शिव भजन बा, ‘कथा पावन है बैजनाथ की’. ई भी रउआ सुन सकीलें, अच्छा लागी.\nबाकी जल्दिये आइब एगो लेख के साथे जवना में पद्म विभूषण शारदा सिन्हा के ‘’ का लेके शिव के मनाईं हो, शिव मानत नाहीं ‘’ से लेके आज कल के गायक-गायिका के सफ़र पर बात करेम.


टटका खबर, शुक, २ अप्रैल – Anjoria\nApril 2, 2010 OmPrakash Singh खबर 0\nसुप्रीम कोर्ट के फैसला राज्यन के ओकात बतवलसि\nआय से बेसी के संपत्ति राखे का मुकदमा में सुप्रीम कोर्ट के फैसला कि एह मामिला में राज्य सरकारन के कवनो अधिकार नइखे केन्द्र राज्य संबंधन में एगो नया गिरावट के कारण बनी. राज्य सरकार अब जल्दी कवनो मामिला सीबीआई के ना सँउपिहें काहे कि एक बार मामिला सीबीआई का लगे चल गइल त फेर राज्य सरकार कुछ ना कर पाई. अदालत एकरा पहिले एगो अउरी फैसला से राज्य सरकारन के अधिकार में कटौती कइले रहे जवना में कहल गइल बा कि अगर हाईकोर्ट बा सुप्रीम कोर्ट का आदेश से कवनो मामिला के जाँच सीबीआई के सँउपल जाव त राज्य सरकार से अनुमति लेबे के जरुरत नइखे.\nजदयू कार्यकारिणी का बईठका में ललन आ प्रभुनाथ के नेवता\nपार्टी नेतृत्व से नाराज चलत ललन सिंह आ प्रभुनाथ सिंह के कार्यकारिणी का बईठका में शामिल होखे के न्योता भेजल गइल बा. पार्टी अध्यक्ष विजय कुमार चौधरी ओह लोग से बईठक में आ के आपन बात कहे के कहले बाड़ें. जदयू एह बात से इन्कार करत बा कि सरकार का लगे बटाईदारी कानून संबंधी कवनो प्रस्ताव बा. विजय चौधरी कहले बाड़न कि विरोधी जानबूझ के अफवाह फइलावत बाड़े.\nसारंगपुर डाकबंगला जल के राख हो गइल\nपानापुर प्रखण्ड में अंगरेजन का जमाना के सवा सौ साल पुरान सारंगपुर डाकबंगला बुध का देर रात आग में स्वाहा हो गइल. अपना जमाना में ई अंगरेजन के चुंगी कलेक्शन सेंटर रहे आ एकर इस्तेमाल पिकनिक स्पाटो का तौर पर होत रहुवे. आग लगे के कारण के पता नइखे चलल.\nगर्मी आ पछुआ का चलते चारो तरफ आग लाग रहल बा\nकरीब करीब हर जिला से आग लागे के खबर रोजे आ रहल बा जवना में कहीं खेत में खड़ा फसल, कहीं गरीबन के झोपड़ी, कहीं खलिहान त कहीं बथान में आग लाग रहल बा. दूर देहात में दमकलो के इन्तजाम ना होला से नुकसान बेसी हो रहल बा आ भुक्तभोगी लोग छाती पिटला से बेसी कुछ कर नइखे पावत. छपरा, सीवान, गोपालगंज, बलिया, देबरिया हर जिला से अइसन खबर बावे.\nयूपी में बिजली महँग भइल\nउत्तर प्रदेश में बिजली के दर में पन्द्रह से बीस फीसदी के बढ़ोतरी कर दिहल गइल बा. गाँव देहात में बिना मीटर के कनेक्शन वालन के अब एक सौ दस का जगहा सवा सौ रुपिया हर महीना देबे के पड़ी. मीटर वाला ग्रामीण घरेलू उपभोक्ता के अब २ रुपिया ८० पैसा प्रति यूनिट का बदले ३ रुपिया २० पैसा के दर से भुगतान देबे के पड़ी. जबकि शहरी उपभोक्ता के दर ३ रुपिया ४५ पैसा प्रति यूनिट कर दिहल गइल बा.\nजौनपुर में एके दिन में चार गो हत्या\nबुध के देर शाम सुजानगंज थाना के चैनपुर नगौली गाँव के पप्पू आ राजकुमार पाण्डे के धारदार हथियार से काट के हत्या कर दिहल गइल. दुनु के ले के गइल मोहन पटेल का गोड़ में गोली लागल बा बाकिर पप्पू के पिता का तहरीर पर मोहन पटेल का खिलाफ हत्या के मुकदमा दर्जकर लिहल गइल बा. आरोप बा कि मोहन दुनु जने से सवा तीन लाख रुपिया कर्जा लिहले रहुवे आ कर्जा लवटावे के ना पड़े एह खातिर हत्या कर दिहलसि. दोसरा घटना में टोल टैक्स के साढ़े सात रुपिया ना देबे खातिर बेलाव घाट बैरियर पर बदमाश दू गो कर्मचारियन के गोली मार के हत्या कर दिहलें सँ.\nशिक्षा के मौलिक अधिकार त एही साल से ..\nबाकिर निजी स्कूलन में पचीस फीसदी आरक्षण अगिला साल से मिली. चूंकि एह साल के प्रवेश प्रक्रिया पूरा हो चुकल बा एहसे अगिला शैक्षणिक सत्र से आरक्षण वाला प्रावधान लागू होखी. शुरुआत पहिला क्लास से होखी आ आठ साल लागी आठवीं तक आरक्षण देबे में. निजी स्कूल पहिलही एह प्रावधान का खिलाफ सुप्रीम कोर्ट में अपील कइले बाड़े.\nसानिया मिर्जा के शादी से पहिलही विवाद शुरु हो गइल\nपाकिस्तानी टेनिस संघ कहत बा कि निकाह का बाद सानिया के पाकिस्तान का तरफ से खेले के चाहीं जबकि भारत के टेनिस संघ के दावा बा कि निकाह का बादो सानिया भारते का तरफ से खेलीहें. सानिया के पाकिस्तानी से निकाह करे के फैसला के चारो तरफ से आलोचना हो रहल बा कि अतना काबिल हिन्दुस्तानी मुसलमानन के अनदेखी करत ऊ एगो पाकिस्तानी से निकाह करे जा रहल बाड़ी. हद त ई हो गइल कि सपा के अबू आजमिओ कहले बाड़े कि सानिया के ई शादी ना करे के चाहीं.\nअखिल विश्व भोजपुरी समाज\nअखिल विश्व भोजपुरी समाज मंच के राष्ट्रीय अध्यक्ष का तौर पर भरत शर्मा व्यास के नियुक्ति भइल बा. एह मंच के अध्यक्ष राँची के भाई जी भोजपुरिया बीएन तिवारी हईं. भरत शर्मा व्यास कहले बाड़न कि भोजपुरी संगीत के अश्लीलता से मुक्त करावल उनकर पहिलका मकसद रही. साथही भोजपुरी अकादमी के गठन आ भोजपुरी के आठवीं अनुसूची में शामिल करावे के कोशिश करीहें. भोजपुरी सिनेमा में आधुनिक पहिरावा आ विदेशी लोकेशन के इस्तेमाल के आलोचना कइले बाड़न भरत शर्मा व्यास.\nहाकी टीम के चयन का फैसला के आलोचना\nदिल्ली में भइल हॉकी विश्व कप में भारत आठवाँ जगहा पर आइल रहे आ एह टूर्नामेंट में भारतीय टीम के कमजोर कड़ी रहल प्रभजोत सिंह आ दीपक के अजलान शाह कप खातिर चुनाइल ४५ खिलाड़ियन में शामिल नइखे कइल गइल जवना से दुनु जने नाराज बाड़े. ओह लोग के कहनाम बा कि हॉकी टीम वाला खेल हऽ आ अगर बाहरे करे के बा त पूरा टीम के कइल जाव.\nRani injured during Holi shoot


बोलेरो आटो के टक्कर मे कइ घायल – sbnlive.net.\nPublished September 14, 20207:38 am\nPosted by Naushad Ansarie on September 14, 2020. Updated: 7:41 am\n-बोलेरो आटो मे हुइ टक्कर\n-आधा दर्जन घायल\n-राबर्ट्सगंज की तरफ से वाराणसी की तरफ जा रहे थे बोलेरो और आटो\n-आनन फानन मे लोगो ने घायलो को\nअस्पताल मे भर्ती कराया\n-एक की हालत नाजुक\n-घटना राबर्ट्सगंज कोतवाली क्षेत्र के तिनताली मोड़ की\nजिले के9बड़े ग्राम पंचायतों में चलाया गया सफाई अभियान व सिंगल यूज़ प्लास्टिक इकट्ठा करने का अभियान\nPrevious Post बीआरडी पीजी कालेज दुद्धी में मनाया गया हिन्दी दिवस\nNext Postखाद्यान्न किट बाटा गया


बिहार में रहीले, सिनेमो देखीले…. – Anjoria\nदेश आ समाज फिल्म सरोकार\nबिहार में रहीले, सिनेमो देखीले….\nमई 15, 2011 फिल्म समीक्षक, भोजपुरी\nअगर रउरा बिहार में रहीले, सिनेमो देखीले, भोजपुरी से लगावो बा त काहे ना आपन राय लिख के सगरी लोग के जनाइले कि कवन फिलिम कइसन बनल बिया ?\nअँजोरिया के फिल्म अध्याय में फिल्म प्रचारकन के लिखल रपट नियमित रुप से छपत रहेला. ओह लोग के सुभाव होला कि अपना दही के मीठ आ दोसरा के दही के खट्टा बतावल करसु. अलग बाति बा कि अँजोरिया के सुभाव देखत ऊ लोग हमरा लगे दोसरा का बारे में कवनो गलत टिप्पणी ना भेजे. खैर ई दोसर बाति बा. असल बात ई बा कि भोजपुरी सिनेमा के आपन समाज कवना रुप में देखत बा इहो जानल जरुरी बा.\nप्रचारकन का रिपोर्ट का हिसाब से कवनो भोजपुरी फिल्म सुपर डुपर हिट फिल्म से कम ना होली सँ, कवनो अभिनेता सुपर स्टार से कम ना होखसु. अलगा बाति कि कमाई का लालच से कूद के आइल निर्माता फाइनेंसर आ वितरक का पाट में पिसा जाले आ फेर ना लवटसि. कुछ लोग जे एह नदी के थाह लिहले बा ऊ लोग जरुर बाजार में बरकरार बा.\nकुछ दिन पहिले हम महुआ चैनल पर भोजपुरी के अनदेखी के चरचा चलवले रहीं आ खुशी के बात बा कि ओकरा बाद पाठक लोग के प्रतिक्रिया एह बाति के समर्थन कइलसि. अलगा बाति बा कि गाछ ना बिरिछ तहाँ रेंड़ परधान. भोजपुरी के दोसर कवनो चैनल अतना व्यापक रुप से मौजूद नइखे से लोग मजबूरी में महुआ से सटल बा. महुआ के लगाव भोजपुरी से ना हो के कमाई से बा आ एह फेर में ओहिजो उहे हो रहल बा जवन भोजपुरी लेखन में हो रहल बा. बिगड़ल हिन्दी के भोजपुरी कहात लिखात बा जवना के अँजोरिया हमेशा से विरोध कइले बिया. इहाँ तक कि समाचार वाचको लोग के बोली सुन के तनिको ना लागे कि ऊ लोग कबो भोजपुरी में बोलत बतियात होखी. एकाध गो धारावाहिकन के मुख्य पात्र तक भोजपुरी ठीक से ना बोल पावसु.\nसिनेमा के हाल टीवी से बेहतर नइखे. बाकिर दुर्योग से हम सिनेमा त एकदमे ना देख पाईं, टीवी चैनल त कबो समय मिलल त रिमोट उठा के देखियो लिहिले. एह चलते हम अब बड़हन भोजपुरी समाज के सहारा लिहल चाहत बानी. ओह लोग के जे सिनेमा देखेला, लिखे के क्षमता राखेला, आ इंटरनेट के इस्तेमाल करे ला. अगर रउरा हर हफ्ता के रिलीज फिल्मन का बारे में आपन बेबाक राय लिख भेजीं त बहुत खुशी होखी. ध्यान एके बात के रहे कि केहू के व्यक्तिगत रुप से नीचा मत देखावल जाव. अंजोरिया खातिर हर ऊ आदमी प्रशंसनीय बा जवन कवनो तरह से भोजपुरी का साथ जुड़ल बा आ एकरा में आपन काम कर रहल बा. अब एह दिशाईं कबो महेन्द्र मिसिर जइसन लोग के बारे में कुछ नाजायजो सुनाव त अनसुनी कर दिहल अँजोरिया के सुभाव जइसन हो गइल बा. मकसद होखे के चाहीं भोजपुरी के बेहतरी के, केहू के टाँग खिंचला के ना. से जब रउरा कवनो भोजपुरी फिलिम देखीं त ओकरा बारे में एक पन्ना के लेख लिख भेजीं. साथ में आपन पूरा परिचय जरुर दीं. राउर लेख प्रकाशनीय होई त जरुर प्रकाशित होखी. धीरे धीरे एह काम से भोजपुरी में कुछ बढ़िया फिल्म समीक्षक निकल अइहें जवना लोग के मिले वाला सम्मान आ प्रचार कवनो मानदेय से बेसी होखी. बस राउर प्रतिक्रिया ईमानदार होखे के चाहीं, आजु भोजपुरी में फिल्म समीक्षकन के बेहद कमी बा आ एह कमी के अगर रउरा पूरा सकत होखीं त राउर स्वागत बा.\nसईंया हमार मोटर कार ले के आयो रे\n2 thoughts on “बिहार में रहीले, सिनेमो देखीले….”\nRITESH RAJ कहते हैं:\nसितम्बर 5, 2011 को 7:42 अपराह्न पर\nGHAYAL YOUDHA BHUTE ACHA FILM HA\nसितम्बर 5, 2011 को 7:37 अपराह्न पर\nghayal youdha hamra ke bhahute acha lagal\nbhopuri mi aesane film bane ke chahi,\nhum dr. sunil ke thanks kahab\nMY MOVILE NO-8434487405


काजू के फेड़ (Anacardium occidentale) एक ठो गरम जलवायु वाला इलाका सभ में होखे वाला फेड़ हवे जवना से काजू (गरी भा मेवा) आ काजू के फर उपजावल जाला। ई फेड़ 14 मी (46 फीट) तक ले ऊँच हो सकेला, हालाँकि एकर बौना किसिम सभ जेवन लगभग6मी (20 फीट) के होलें, उपज के मात्रा आ जल्दी सुरुआत के कारन ढेर उपजावल जालें।\n(बिना रैंक कइल): एंजियोस्पर्म\n(बिना रैंक कइल): यूडिकॉट्स\n(बिना रैंक कइल): रोसाइड\nऑर्डर (Order): सैपिंडेल्स\nजाति (Genus): एनाकार्डियम\nप्रजाति: A. occidentale\nकाजू के मेवा, जेकरा के खाली काजू भी कहल जाला, बहुत ब्यापक रूप से भोजन-पकवान में इस्तेमाल कइल जाए वाला मेवा हवे। एकरा के सीधे भी खाइल जाला, पकवान में भी पड़े ला आ एकरा से चीज आ काजू-माखन भी बनावल जाला। काजू गरी के ऊपरी छिलका के भी कई तरह से इस्तेमाल होला, बिसेस रूप से लुब्रिकेंट आ पेंट बनावे में। काजू के फर, ललछाहूँ पीयर रंग के फर होला जेकरा गूदा से मिठाई से ले के शराब ले बनावल जाला।\nमूल रूप से ई ब्राजील के प्रजाति हवे आ वर्तमान में एकर उत्पादन करे वाला देस सभ में वियतनाम, नाइजीरिया, भारत आ आइवरी कोस्ट प्रमुख बाने। भारत के कर्नाटक, महाराष्ट्र, गोवा, आंध्रप्रदेश आ उड़ीसा में एकर खेती होला। गोवा के प्रसिद्ध लोकल शराब "फेनी" काजुये से बने ले।\n↑ Morton, Julia F (1987). "Cashew apple, Anacardium occidentale L." Fruits of warm climates, Julia F. Morton. Center for New Crops & Plant Products, Department of Horticulture and Landscape Architecture, Purdue University, W. Lafayette, IN. पप. 239–240. ISBN 978-0-9610184-1-2. पहुँचतिथी 1 August 2016.\nई फेड़-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=काजू&oldid=691015" से लिहल गइल\nLast edited on 8 मई 2021, at 06:22\nएह पन्ना पर आखिरी बेर संपादन 8 मई 2021 के 06:22 बजे भइल रहल।


नोएडा आ लखनऊ का बाद अब कानपुर, आगरा आ मेरठो में चली मेट्रो – टटका खबर\nयूपी के तीन गो अउर महानगरन – कानपुर, आगरा अउर मेरठ – में मेट्रो सेवा शुरु कइल जाई. एकर फैसला बियफे का दिने भइल यूपी कैबिनेट का मीटिंग में लीहल गइल बा. ई काम साल 2024 ले पूरा करा लीहल जाई. तीनों शहरन में मेट्रो रेल के दू दू गो कारीडोर होखी. कानपुर आ आगरा मेट्रो तीस तीस किलोमीटर के दूरी नापी त मेरठ मेट्रो तैंतीस किलोमीटर के. एह तीनो मेट्रो के बनवावे में करीब चउवालिस हजार करोड़ रुपिया के खरचा आई.\nकैबिनेट में इहो फैसला भइल कि कसाईघर शहर का बहरा बनावल जइहें सँ आ शहर का इलाका में गंदगी फइलावे वाला ई काम ना होखी.\nTags: आगरा, कानपुर, मेट्रो, मेरठ


रविशंकर जी, याद बा नू ऊ बतिया जवन पिछला साल कहले रहीं ? – Anjoria\nJan 27, 2015 भोजपुरी के मान्यता\nभोजपुरी के मान्यता के राह देखत एगो अउर बरीस बीत गइल बाकिर कतहूं कवनो संकेत नइखे लउकत. साफ लउकत बा कि सरकार एहसे उदासीन बिया. बाकिर उमीद के दीया अबहीं जरऽता आ आवे वाला दिन में ई सुने के ना मिली कि भोजपुरिया लोग कवनो दोसरा समाज से कवनो मायने में पीछे बाड़े. संविधान के 8वीं अनुसूची में भोजपुरी के शामिल करावे के अभियान हमनी का छेड़ चुकल बानी आ जबले काम हो ना जाई तबले दम ना लेहब जा.\nसंसद में बइठल सांसद आ मंत्री लोग के एह पर सोचही के पड़ी काहें कि भोजपुरी के सम्मान मिलला से एह इलाका के अउरियो समस्यन के समाधान के राह खुल जाई. सबले पहिले जरूरी बा कि भोजपुरी के ओकर हक आ जगहा मिले जहाँ ओकरा होखे के चाहीं.\nभाजपा सांसदो लोग के कर्तव्य बनत बा कि आपन कइल वादा निभावे लोग आ भोजपुरी के संविधान से मान्यता दिआवे लोग. केन्द्रीय मंत्री रविशंकर प्रसाद के आपन वादा याद होखे के चाहीं जवन ऊ पिछला साल भोजपुरी साहित्य सम्मेलन के रजत जयंती का मंच से दिहले रहले. अटल जी के सरकार में मैथिली के मान्यता मिलल रहे आ नरेन्द्र मोदी के सरकार बनी त भोजपुरी के मान्यता मिल जाई.\nभोजपुरी समाज, जमशेदपुर.\nफोन : 09031380713


केशवानन्द – टटका खबर\nटटका खबर, 26 जनवरी 2017\nआजु देश भर में 68वां गणतंत्र दिवस धूमधाम आ खुशी उल्लास का साथे मनावल जात बा. एह मौका प दिल्ली के राजपथ पर देश के सैनिक ताकत, प्रौद्योगिकी आ पुरहर सांस्कृतिक विरासत के शानदार झलक देखे के मिलल. परेड का बाद प्रंधानमंत्री दर्शक दीर्घा का लगे आ के लोगन के अभिवादन कइलें. गणतंत्र दिवस परेड


उपयोगकर्ता-१ Phulwarisharif, पटना, बिहार स्थित एक गाँव में है. पटना शहर से लगभग ६ किलोमीटर की दूरी पर दक्षिण दिशा में परसा के पास स्थित इस गांव में काफी कदम और खुशहाल है.\nसकनदर सकरयवपलगजपटन district सहरी गाँव, घोसवारी (पटना) परखड समरबखतरपरनयज बखत परखणड नगरपचयतसमरबखतयरपर समरबखतयरपकसमचर बजलवभगअधकर एकजलमकतनपरखणडह सिकरिया गाँव, पालीगंज (पटना) डएम सिंघारा गाँव, मनेर (पटना) सरपतपरगवफतहपटन बजलवभगअधरकनबर सदरपर सहरगवघसवरपटन सरपतपर patnasadarblock समसतप रसटर पचम सिरपतपुर गाँव, फतुहा (पटना) सकदरपर सहरगवबढपटन डएमपटन सीमरी गाँव, बख़्तियारपुर (पटना) एसडओ


February 2016 – टटका खबर\nभठियारन के अपील खारिज\nयूपी के मुख्य सचिव रहल नीरा यादव आ बड़का आईएएस अधिकारी राजीव कुमार के अपील इलाहाबाद हाई कोर्ट खारिज क दिहलसि आ अब एह लोग के जेल जाए के अनेसा बढ़ गइल बा. जान लीं कि एह दुनू जने का खिलाफ भठियरपन के अछरंग सही साबित हो चुकल बा आ एह भठियारन के सीबीआई के\nआनलाइन दवाई बिक्री से दवा दुकानदार नाराज\nदेश में दिनो दिन बढ़ल जात आनलाइन बिजनेसन से परेशान कारोबारियन का लिस्ट में अब दवाईओ बेचे वाला आ गइल बाड़ें काहे कि देश में दवाईयन के आनलाइल बिक्री बढ़ल जात बा आ बरीसन से दुकान खोल के एह धंधा में लागल कारोबारियन के कारोबार बिगड़ल जात बा. यूपी के दवा कारोबारी अब आनलाइन दवा\nआजु अतवार का दिने पूरा दुनिया माईभासा दिवस मनावल त भोजपुरी भाषा के संवैधानिक मान्यता के सवाल उठावत कई जगहा धरना प्रदर्शन आ विचार गोष्ठियन के आयोजनो भइल. सबेरे दस बजे से साँझ ले दिल्ली के जंतर मंतर पर भोजपुरी के कईएक संगठन – भोजपुरी लैंग्वेज रिकग्निशन मूवमेंट के अगुआई में डिफेंडर, हमारा पूर्वांचल, लाल\nसाल 2022 ले सभका के मिल जाई घर\nपीएम मोदी आजु छतीसगढ़ के कुर्रुभात में डाक्टर श्यामा प्रसाद मुखर्जी राष्ट्रीय ग्रामीण शहरी मिशन के शुरूआत करत कहलन कि उनकर सरकार देश के आधारभूत संरचना के बढ़न्ती में लागल बिया. आशा जतवलन कि साल 2022 ले देश के हर परिवार का लगे आपन घर हो जाई.\nजाट आन्दोलन का चलते ट्रेन रद्द\nहरियाणा में चलत जाट आरक्षण आन्दोलन का चलते बिहारो से चले वाली तीन गो ट्रेन के रद्द करे पड़ल बा. पूर्व मध्य रेलवे के चीफ पीआरओ बतवले बाड़न कि सोमार का दिने सहरसा अमृतसर गरीबरथ आ मुजफ्फरपुर पोरबंदर एक्सप्रेस के ना चलावल जाई. मंगल का दिने जयनगर से अमृतसर जाएवाली सरयू यमुना एक्सप्रेसो ना चली.\nछपरा न्यूज, 20 फरवरी 2016\nकैमूर जिला में शिक्षक नियोजन से जुड़ल 28 गो नियोजन इकाई 15 फरवरी ले नियोजन फोल्जर जमा नइखी करइले सँ. एह से अब एहनी प केस दर्ज करावे के फैसला लीहल गइल बा. पश्चिम चम्पारण जिला के लोकरिया इलाका के गोवहरिहा गांव का लगे एगो बस पलटला का चलते एसएसबी के 20 गो जवान घवाहिल\nविशेश्वर ओझा हत्याकांड के अछरंगियन का घरे कुर्की जब्ती\nभाजपा नेता विशेश्वर ओझा के हत्याकांड का मामिला में भोजपुर जिला के स्थानीय अदालत गो फरार अछरंगियन का घरे कुर्की जब्ती करे के आदेश दिहले बिया. काल्हु एगो अछरंगी उमाकांत मिश्र अपर न्यायिक दंडाधिकारी के अदालत में सरेंडर कर दिहलसि. अबले दू जने सरेंडर क चुकल बाड़ें आ एगो के पुलिस ध चुकल बिया. ओने\nदीघा पुल पर चले वाली सगरी गाड़ियन के टाइम बदलल\nदीघा पुल पर चले वाली सगरी गाड़ियन के टाइम आजु से बदल गइल बा. सीपीआरओ अरविंद कुमार रजक एकर जानकारी देत बतवलन कि तकनीकी कारणन से अइसह कइल गइल बा.\nदेशद्रोहियन के तरफदारी में बवाल कइलें बिहार के कम्युनिष्ट\nजलाने विश्वविद्यालय में देश के गरियावे-सरापेवालन का तरफदारी में काल्हु बिहार में कई जगहा रेल रोकल गइल. बिहार सरकार, ओकर मुख्यमंत्री ह, आ राजद मुखिया के पीठ पीछे से मिलत समर्थन का चलते बवालियन के बेंवत बहुते बढ़ल लउकल. अपना विरोधियन के हत्या करा देबे वासा महागोल के सरकार देश के बरबाद करे करावे के


भोजपुरी फिल्म ‘घुस के मारब’ के म्यूजिकल लांचिंग | CinemaBhojpuri.in\nभोजपुरी फिल्म ‘घुस के मारब’ के म्यूजिकल लांचिंग\nJuly 14, 2012 - इण्डस्ट्री न्यूज, गीत संगीत, फिल्म\n- Tagged: घुस के मारब\t- no comments\tडी.एस. फिल्म इंटरटेनमेंट के बैनर तले बने जात भोजपुरी फिल्म ‘घुस के मारब’ के भव्य म्यूजिकल लांचिंग पिछला दिने वीरा देसाई (मुंबई) के एम्पायर स्टूडियो में मशहूर गायक उदित नारायण के गावल टाईटल गीत रिकार्ड कर के कइल गइल. संगीतकार परिवेश-दर्पण, गीतकार राना सिंह आ निर्देशक जितेन्द्र सुमन हउवें. जितेन्द्र सुमन एह फिल्म के संवादो लिखले बाड़ें. कहानी पटकथा शिवम तिवारी के लिखल ह जे एकर नायको बाड़न आ एहसे पहिले ‘फौजी’ जइसन बहुचर्चित फिलिम में काम कर चुकल बाड़ें.\nघुस के मारब फिलिम में शिवम पुलिस इन्स्पेक्टर बनल बाड़ें जे अपराधियन का खिलाफ आवाज़ उठावत बा. फिलिम पूरा तरह से एक्शन फिल्म होखी जवना के शूटिंग सितम्बर से बनारस आ गाजीपुर में करावल जाई.\nम्यूजिकल लांचिंग के मौका पर गाजीपुर के पूर्व बसपा विधायक डा. राजकुमार सिंह गौतम, विनोद गुप्ता, अरुण बाली, राहुल तिवारी, डॉ. राजेन्द्र कुमार, संदीप तिवारी, अजय पाल सिंह, अमर देवगड़े, राजेश सिंह, के. रामजी, संजय शर्मा वगैरह गणमान्य लोग मौजूद रहल.\nमिलत जुलत‘घुस के मारब’ के सगरी गाना रिकार्ड (4)*गरदा* के संगीतमय मुहूर्त भइल (3)चुप रह गइनी त राउरो गलती होई (3)धूम मचावत बा कजरा मोहब्बत वाला के संगीत (3)“खुद्दार” के संगीत वेव म्यूजिक पर जारी भइल (3)To the official site of Related Posts via Taxonomies.\tLeaveaReply Cancel reply


बिहारी सांसद कीर्ति आजाद भाजपा से सबूत मंगलन – टटका खबर\nबिहारी सांसद कीर्ति आजाद भाजपा से सबूत मंगलन\nहालही में भाजपा से निलंबित कर दीहल सांसद कीर्ति आजाद काल्हु भाजपा अध्यक्ष अमित शाह के चिट्ठी लिख के पूछलन कि उनुका के कवना कसूर में निलंबित कइल गइल बा. लिखले बाड़न कि निलंबन आदेश में डीडीसीए मसला के कवनो जिकिर नइखे तब आखिर कवना बात ला उनुका पर एक्शन लीहल गइल बा.\nएह बीच कीर्ति के निलंबित करे का तरीका पर संघो के नाराज बतावल जात बा. ओकरा लागत बा कि एह मामिला में बेमतलब के जल्दबाजी देखावल गइल आ एकरा के बातचीत क के सलटावल जा सकत रहुवे. भाजपा के पुरनियन के मंच मार्गदर्शको मण्डल एह बात पर सोचविचार कइले बा बाकिर ओकरा तरफ से अबहीं कवनो बयान नइखे आइल.\nTags: कीर्ति आजाद, भाजपा


UP Police Sub inspector kidnapped merchants and looted 30 lakh rupees Uttar Pradesh Bhojpuri Special: अब पुलिसो करे लागल डकैती, किडनैप करके लूट लेलें 30 लाख! – News18 हिंदी\nनया साल के पहिला महीना में एगो गजबे समाचार सुने के मिलल ह. आरोप बा कि बस्ती में तैनात दरोगा आ कुछ सिपाही लोग गोरखपुर कैंट इलाका के रेलवे स्टेशन से महराजगंज के दू गो सोना व्यापारियन के अपहरण क के ओह लोगन से 30 लाख रुपया लुटले रहल ह लोग.\nLast Updated : January 25, 2021, 14:01 IST\nनया साल के पहिला महीना में एगो गजबे समाचार सुने के मिलल ह. आरोप बा कि बस्ती में तैनात दरोगा आ कुछ सिपाही लोग गोरखपुर कैंट इलाका के रेलवे स्टेशन से महराजगंज के दू गो सोना व्यापारियन के अपहरण क के ओह लोगन से 30 लाख रुपया लुटले रहल ह लोग. गोरखपुर पुलिस 24 घंटा का अंदर एह लूट कांड के पर्दाफाश कके दरोगा धर्मेंद्र यादव आ दू जाना सिपाही सहित छह आरोपी के गिरफ्तार क लेले बा लोग. एह पुलिस वालन के पास से लूट के 19 लाख रुपया नगद आ 11 लाख रुपया कीमत के सोना आ चांदी बरामद हो चुकल बा. पुलिस के आरोप बा कि गिरोह के सरगना दरोगा धर्मेंद्र यादव हउवन. आरोपी दरोगा कबूल क लेले बाड़े कि डकैती ऊहे कइले बाड़े. पुलिस कहतिया कि एकरा पहिले दरोगा धर्मेंद्र चार लोगन के साथे कस्टम अफसर बनि के शाहपुर में एगो व्यापारी से चार किलो चांदी लूट चुकल बाड़े. एहू मामला में एगो पुलिसकर्मी आरोपी बा. बाकिर ऊ सिपाही नापाता बा. त बुझाता कि धर्मेंद्र यादव पुलिस में एही से भर्ती भइले कि डकैती डाले के बा.\nतब त एहू बात के जांचे के परी कि उनुका के कैरेक्टर सर्टिफिकेट के देले रहे. आ उनुकर भर्ती करेके पहिले के के उनुकरा सिपारिस में रहे. काहें से कि पुलिस में एही तरे त भर्ती होला ना. खूब ठोक- ठेठा के, छानबीन क के भर्ती होला. जदि केहू नेता उनुकर सिफारिश कइले रहले त उनुकरो जांच होखे के चाहीं. ऊ नेता जी के चाल- चरित्र के जांच होखे के चाहीं. जे भर्ती लेले रहे ओह अफसर के जांच होखे के चाहीं. काहें से कि भर्ती करे में जरूर खामी बा. जे रक्षक के रूप में भर्ती होता ऊ भक्षक कइसे बनि गइल? जरूर उनकरा पालन- पोसन में, संग- साथ में खामी बा. ना त देश के एगो प्रतिष्ठित विभाग के दरोगा पद पर बहाल आदमी डकैती कइसे करी?\nओने बस्ती के आईजी राजेश राय कहले बाड़े कि सोना के व्यापारियन से लूट के आरोपी पुरानी बस्ती थाना में तैनात दरोगा सहित 12 पुलिस के सिपाहियन के सस्पेंड/ निलंबित क दिहल गइल बा. लापरवाही बरतला पर इंस्पेक्टर अवधेश राज सिंह सहित नौ जाना अउरी पुलिस वाला लोग सस्पेंड भइल बा. कुल 12 लोग सस्पेंड बा. एह मामला के जांच एसपी करतारे. हमनी का स्वतंत्रता दिवस मनावतानी जा. आ डकैती क के दरोगा जी आपन स्वतंत्रता मनावतारे. उनुका भीतर अपना पद आ विभाग के कौनो गरिमा, कौनो प्रतिष्ठा नइखे. ऊ दरोगा के नांव पर कलंक बाड़े. देश आ समाज खातिर कलंक बाड़े. त एही से कहतानी कि एह कलंक के के भर्ती कइले रहल ह आ के सिपारिस लगवले रहल ह एकरो जांच होखे के चाहीं. हो सकेला ई दरोगा जी ना पकड़इते त कौनो सेंसिटिव विभाग- जइसे सीआईडी/खुफिया विभाग वगैरह में तैनात हो जइते द देश के महत्वपूर्ण दस्तावेज के संगे ऊ का करिते, भगवाने जानतारे. आईं एक नजर पुलिस अधिनियम पर डालल जाउ.\nसमाज के अपराध मुक्त आ बेखौफ बनावे के मकसद से अंग्रेज सन 1861 में पुलिस कानून (अधिनियम) बनाके देश में लागू कइले सन. ई कानून ओह घरी के देश, काल आ परिस्थितियन के ध्यान में रखिके बनावल गइल रहे. एकरा में दमनात्मक कार्रवाई के प्रावधान भी बा. आजादी के 74 साल बाद भी एही कानून से काम चलावल जा रहल बा. पुलिस तंत्र में विसंगति के दुरुस्त करे के कोशिश जरूर भइल बाकिर “जनता के पुलिस” बने के जगह “शासक के पुलिस” हो गइल. तमाम कमेटियन आ आयोगन के सिपारिस धूरि फांकतारी सन. अंग्रेज त एह अधिनियम के एहू से बनवले सन कि ब्रिटिश राज के कौनो विरोध होई त ओकरा के दबावे खातिर पुलिस के इस्तेमाल कइल जाई. आईं देखल जाउ कि एह पुलिस अधिनियम के बदले खातिर कतना मांग उठि चुकल बा. ई कुल मांग के समय कांग्रेस सरकार केंद्र में सत्ता में रहे. पुलिस कानून में जतना सुधार के सुझाव आवे कांग्रेस सरकार ठंडा बस्ता में डाल देउ. आरोप बा कि कांग्रेस सरकार कटिबद्ध रहे कि पुलिस कानून ना बदली. अंग्रेजन के जमाना के कानून एही से आजुओ जारी बा. आईं तथ्य देखल जाउ-\nभारतीय पुलिस आयोग\n1902-03 में ई आयोग आपन रिपोर्ट जमा कइलसि. एमें पुलिस आयोग पुलिस तंत्र के असफल घोषित क दिहलसि. अपना सिफारिश में आयोग कहलसि कि पुलिस अधिनियम में आमूलचूल सुधार तुरंत जरूरी बा.\nराष्ट्रीय पुलिस आयोग (1977-1981)\nआपातकाल के दौरान पुलिस महकमा के विसंगति खुलिके सामने आइल. एकरा बाद तत्कालीन केंद्र सरकार एह तंत्र में सुधार करे खातिर 1977 में राष्ट्रीय पुलिस आयोग के गठन कइलसि. ई आयोग पुलिस संगठन, दायित्व, कार्यशैली, जनता से संबंध, राजनीतिक हस्तक्षेप, पुलिस शक्ति के दुरुपयोग आ विभाग के जवाबदेही आ प्रदर्शन के मूल्यांकन सहित व्यापक संदर्भ में अध्ययन कइलस. सन 1979 से 1981 के बीच आयोग आठ गो रिपोर्ट पेश कइलस. कुल रिपोर्टन में पुलिस तंत्र में सुधार संबंधी सिपारिस रहे.\nपद्मनाभैया कमेटी (2000)\nजनवरी 2000 में केंद्र सरकार पुलिस सुधार खातिर पद्मनाभैया कमेटी के गठन कइलस. ई कमेटी अगस्त, 2000 में आपन रिपोर्ट दिहलसि. एमें अगिला सहस्राब्दी में पुलिस के सामने चुनौतियन के आकलन सहित एगो अइसन जन मित्रवत पुलिस के संकल्पना पेश करेके रहे जौन उग्रवाद, आतंकवाद आ संगठित अपराधन से निपटे में सक्षम होखे. अइसन रास्ता सुझावे के रहे जौना से पुलिस के एगो प्रोफेशनल आ सक्षम फोर्स बनावल जा सके आ राजनीतिक हस्तक्षेप पर विराम लागे. इहो कमेटी कई गो सुझाव दिहलसि. बाकिर सुझाव का रहे, ओपर कतना अमल भइल ई केहू जानते नइखे.\nपुलिस एक्ट ड्राफ्टिंग कमेटी(2005-2006)\nसन 2005 में सोली सोराबजी के अध्यक्षता में पुलिस एक्ट ड्राफ्टिंग कमेटी के गठन भइल. सितंबर, 2005 में कमेटी बैठक शुरू कइलस आ अक्टूबर 2006 में केंद्र के पास एगो मॉडल पुलिस कानून बनाके पेश कइल गइल. एकरा कार्यदायित्वन में पुलिस के बदलत भूमिका आ जिम्मेदारियन के आलोक में नया कानून बनावल रहे.\nप्रकाश सिंह बनाम भारत सरकार (2006-07)\nसन 1996 में उत्तर प्रदेश के पूर्व पुलिस महानिदेशक प्रकाश सिंह, सुप्रीम कोर्ट में एगो जनहित याचिका दायर कइल. उनुकर मांग रहे कि केंद्र आ राज्य सरकारन के पुलिस के खराब गुणवत्ता आ प्रदर्शन में सुधार करे खातिर सुप्रीम कोर्ट निर्देश देउ. करीब एक दशक तक लटकल एह मसला पर सुप्रीम कोर्ट 2006 में केंद्र आ राज्यन के सात गो दिशानिर्देश दिहलसि. ई सबका खातिर बाध्यकारी रहे. सन 2006 के अंत तक एह संबंध में कौन कदम उठावल गइल बा एकरा बारे में सुप्रीम कोर्ट के सब पक्ष ( केंद्र आ राज्यन के) के अवगत करावे के रहे. ज्यादातर राज्य कोर्ट से अउरी अधिक समय मंगले सन. कुछ राज्य कहले सन कि एह फैसला के समीक्षा होखे के चाहीं. अदालत अपने फैसला के समीक्षा कइला से इंकार क दिहलसि आ मार्च 2007 तक एह दिशानिर्देशन के अनुपालन के आदेश दे दिहलसि.\nका रहे सुप्रीमकोर्ट के आदेश\n1- स्टेट सिक्योरिटी कमीशन बने\n2- डीजीपी के दू साल के कार्यकाल होखो\n3- आइजी पुलिस आ अन्य अधिकारियन के दू बरिस के निश्चित कार्यकाल होखे\n4- जांच कार्य में लागल पुलिस के कानून व्यवस्था के काम से अलग कइल जाउ\n5- पुलिस एस्टैब्लिशमेंट बोर्ड बने\n6- पुलिस कंप्लेंट अथारिटी के गठन होखे\n7- नेशनल सिक्योरिटी कमीशन के गठन कइल जाउ. एह आदेशन पर सरकारन के 31 दिसंबर 2006 तक अमल करे के रहे.\nआरोप बा कि सुप्रीम कोर्ट के आदेशन के सब राज्य अवहेलना कइले सन. आ केंद्र के कांग्रेस सरकार भी आंख मूंद लिहलसि. कई राज्यन में त कांग्रेसे के सरकार रहे. तब से ई मामला फेर ना उठल. अब एगो दरोगा डकैती में पकड़ाइल बा आ सस्पेंड हो गइल बा त फेर पुलिस एक्ट के तरफ देखे के मौका सामने आइल बा. कांग्रेस पार्टी के सरकार सुप्रीम कोर्ट के महत्वपूर्ण फैसला पर आंखि मूंदि लिहलसि. सबसे पहिले त कांग्रेस के केंद्र सरकार के गृह मंत्री के एकरा के गंभीरता से लेबे के चाहत रहे. आजु दरोगा आ पुलिस डकैती करतारे सन त एकरा प्रति सतर्क होखे के परी. कानून बदले के परी. अइसना चोरकट आ डकैत दरोगा आ पुलिस वालन के सस्पेंड ना बर्खास्त कइके ओकर मये संपत्ति कुर्क क देबे के चाहीं. ताकि देश का सामने एगो उदाहरण पेश होखे. आ फेर कौनो दरोगा भा पुलिस भा कौनो अफसर चोरी- डकैती नियर घृणित कृत्य ना करे, अपना पद आ विभाग के गरिमा माटी में ना मिलावे.\nTags: Bhojpuri News, Crime News, Sub Inspector, UP, UP police, Uttar Pradesh Police, क्राइम\nFIRST PUBLISHED : January 25, 2021, 14:01 IST


Keep Smiling !!: Navigation into The World Of Pickles\nउजला सिरका - आधा लि.\nमसाला बनाने की विधि - लाल मिर्च (अचार वाला) को सूती गीला (पानी निचोङा हुआ) कपङे से पोंछ दें,ध्यान रहे पानी का अंश ना रहे। बीज निकाल कर एक बरतन में रखें।\nअचार बनाने की विधि - मसाले को लाल मिर्च में भर दें, भरावन की तरह भर कर रखती जाएँ। जब पूरा मिर्च भर लें तो मर्तबान में सहेज कर रख दें। अगले दिन पूरा सरसों तेल गर्म कर के मिर्च पर डाल दें। मर्तबान में रख कर एक सप्ताह धूप दिखा दें।\nLabels: colorful, Cooking, home, homecare, kitchen, Navigation, peppy, Pickles


नवरात्रि के पावन अवसर पर मिलिये भोजपुरी की ‘लेडी सिंघम’ रानी चटर्जी से - gidhaur.com : Gidhaur - गिद्धौर - Gidhaur News - Bihar - Jamui - जमुई - Jamui Samachar - जमुई समाचार\nHome / मनोरंजन / नवरात्रि के पावन अवसर पर मिलिये भोजपुरी की ‘लेडी सिंघम’ रानी चटर्जी से\nAkshay Kr. Singh Thursday, October 03, 2019 मनोरंजन\nनवरात्रि के पावन अवसर पर मिलिये भोजपुरी की ‘लेडी सिंघम’ रानी चटर्जी से Reviewed by Akshay Kr. Singh on Thursday, October 03, 2019 Rating: 5


When Ram Vilas Paswan had said no matter how much problem I will teach brother Paras in Khagaria Bhojpuri: “चाहे कतनो दिक्कत होखे, भाई पारस के तs पढ़ाइब खगड़िया में !”– News18 Hindi\nरामविलास पासवान देश अउर दुनिया में खगड़िया के नांव रोशन कइले रहन. खगड़िया में ही रामविलास पासवान के पढ़ाई-लिखाई भइल रहे. जात-पात , भेदभाव अउर गरीबी से लड़ के रामविलास जी जवन ऊंचाई पs पहुंचले ऊ अचंभा से कम नइखे. बहुत मेहनत से लोजपा के खाड़ा कइले लेकिन आज आपसी लड़ाई में पाटी टूट फूट के बरबाद हो रहल बा.\nखगड़िया के राजेनदर चौक पs एगो बहुत पुरान कपड़ा के दोकान रहे. दोकान के मालिक बालगोबिंद अब बुजर्ग हो चलल बाड़े. मास्टर कैलाशनाथ आज बहुत दिन पs कपड़ा खरीदे अइले तs बालगोविंद उनके से बतियावे लगले. एने ओने के बात बतिवला के बाद रामविलास पासवान के चर्चा होखे लागल. चर्चा होखो काहे ना ! रामविलास पासवान देश अउर दुनिया में खगड़िया के नांव रोशन कइले रहन. खगड़िया में ही रामविलास पासवान के पढ़ाई-लिखाई भइल रहे. बालगोबिंद कहले, का माट साहेब ? आज लोजपा के हाल देख के रामविलास जी के आतमा जरूर कचोटत होई. जात-पात , भेदभाव अउर गरीबी से लड़ के रामविलास जी जवन ऊंचाई पs पहुंचले ऊ अचंभा से कम नइखे. बहुत मेहनत से लोजपा के खाड़ा कइले लेकिन आज आपसी लड़ाई में पाटी टूट फूट के बरबाद हो रहल बा. मास्टर कैलानाथ कहले, आज पशुपति कुमार पारस अउर चिराग पासवान में घमासान मचल बा. लेकिन एक जमाना उहो रहे जब रामविलास जी पशुपति पारस के लइका नियन मानत रहन.\nपढ़ाई खातिर कष्ट ही कष्ट\nदोकान में गंहकी बढ़ गइले तs बोलगोबिंद अउर मास्टर कैलाशनाथ दुमंजिला पs आ गइले. बालगोबिंद मलकिनी के हांक लगा के चाह बनावे के भी कह देले. मास्टर कैलाशनाथ कहले, कुछ दिन पहिले हम प्रदीप श्रीवास्तव के लिखल किताब- रामविलासा पासवान : संकल्प, साहस और संघर्ष पढ़ले रहीं. ई किताब में रामविलास पासवान के जीवन के बहुत रोचक कहानी लिखल गइल बा. रामविलास पासवान के जनम खगड़िया जिला के शहरबन्नी गांव में भइल रहे. शहरबनन्नी गांव चार नदी के बीच में बसल बा. गांव में प्राइमरी अस्कूल भी ना रहे. रामविलास पासवान के बाबूजी जामुन दास बहुत पूजापाठ करे वला अदिमी रहन. नियम धरम से आपन खाना अपने बनावत रहन. रामचरित मानस के चौपायी सुना के जब ऊ रामकथा सुनावत रहन तs सुने वला मंत्रगुग्ध हो जात रहे. जामुन दास आपन लइका रामविलास के बढ़ावे के बीड़ा उठवले. बहुत कष्ठ उठा के रामविलास पासवान के पढ़ाई शुरु भइल. दू नदी के पार कइला के बाद अस्कूल जाये के पड़त रहे. मेघौना सरकारी अस्कूल से मिडिल तक के पढ़ाई भइल. एकरा बाद हाईअस्कूल के पढ़ाई के सावल आइल. अठवां के पढ़ाई खातिर खगड़िया शहर जाये के रहे. साधारण दलित परिवार के लइका के खगड़िया शहर में रह के पढ़ल बहुत मोसकिल बात रहे.\nस्कॉरलशिप के पइसा से पढ़ाई\nमास्टर कैलाशनाथ कहानी शुरु कइले. ओह घरी दलित समुदाय के लइकन के शहर में रह के पढ़े खातिर बिहार सरकार कल्याण छात्रावास बनवले रहे. (ई बेवस्था आजो बा) छात्रावास में रह के पढ़े वला छात्र के 10 रोपेया के सकौलरशिप मिलत रहे. छात्रावास में सरकार देने से रसोइया बहाल रहे. लइका लोग के घर से चाउर-दाल देवे के पड़त रहे. तेल, मसाला, सब्जी के खरच 10 रोपेया एसकौलरशिप में से कटत रहे. खगड़िया में कल्याण छात्रावास के स्थिति ठीक तs ना रहे लेकिन रामविलास पासवान के मन में पढ़े के लालसा जाग गइल रहे. ऊ हर तकलीफ झेल के भी पढ़े खातिर तइयार रहन. रामविलास पासवान के नांव खगड़िया के प्रिंस ऑफ वेल्स हाईस्कूल के अठवां कलास में लिखाइल. ई सरकारी हाईअस्कूल रहे. रामविलास पासवान छात्रावास में रह के मन लगा के पढ़े लगले. ऊ जब नउंवा कलास में गइले तs उनका के छात्रावास के पिरफैक्ट बना दिहल गइल. दू-तीन साल के बाद एसकौलरशिप दस रोपेये से बढ़ के बीस रोपेया हो गइल. रामविलास पासवान जब हायरसेंकेंडरी (इंटर) में रहन तs टूशन पढ़ा के ऊपरी अमदनी भी करे लगले.\nरामविलास पासवान के नजर में पशुपति पारस\nमास्टर कैलाशनाथ तनी दम धर के कहले, रामविलास पासवान भिरी कई तरह से थोड़मोड़ पइसा आवे लागल. एसकौलरशिप बीस रोपेया हो गइल रहे. टूशन पढ़ावे से भी दस रोपेय महीना मिलत रहे. घर से चाउर-दाल बेसी आवत रहे. मेस के खरचा से बांच जाए तs ओकरा के बेंच के नगद पइसा बना लेस. 1960-61 में रामविलास पासवान जब खगड़िया के कोशी कौलेज में बीए के पढ़ाई खातिर नांव लिखवले तs उनका मन में अपना घर-परिवार के फिकिर होखे लागल. तब ले उनकर छोट भाई पशुपति कुमार पारस मिडिल स्कूल पास कर लेले रहन. ऊ पशुपति पारस के बहुत मानत रहन. ऊ सोचले कि चाहे जेतना भी दिक्त होखे, पशुपति पारस के भी खगड़िया में राख के पढ़ाइब. ऊ गांव से पारस के खगड़िया ले अइले. अपना साथे छात्रावास में रखले. पारस के भी नांव हाईअस्कूल में लिखाइल. पारस के रहन-सहन, खान-पान के सभ खरचा रामविलास पासवान उठावत रहन. ऊ पारस के एतना दुलार से राखत रहन कि उनका घर के इयाद ना आवे.\nभाई हो तो रामविलास पासवान जैसा\nरामविलास पासवान के अपना दूनो भाई से अटूट प्यार रहे. बड़ भाई के कहल बात पशपुति पारस अउर रामचनदर पासवान खातिर बरह्मा के लकीर रहे. ऊ अपना दूनो भाई लोग के राजनीति में आगा बढ़ावे खातिर कइसनो आरोप के परवाह ना कइले. जवन भी कइले, सीना ठोक के कहले. 2015 में एक टीबी पोरगराम में रामविलास पासवान से सवाल पूछल गइल, आप पर परिवारवाद का आरोप है, आप खुद केन्द्रीय मंत्री हैं, आपने एक भाई को विधायक बनावाया, एक भाई को संसद बनवाया, पुत्र को भी संसद बनाया, ऐसे में जनता के बीच क्या संदेश जाएगा ? तब रामविलास जी जबाब देले, मैं राजनीति में ऊपर चढ़ कर महल में रहूं, और अपने भाई को खेत में कम करने के लिए छोड़ दूं ? क्या आप यही चाहते हैं ? मैं अपने भाइयों को बेहाल नहीं छोड़ सकता. ये काम मैं नहीं कर सकता. ये काम सिर्फ लालू जी ही कर सकते हैं. एकरा बादो रामविलास जी चुप ना भइले. कहले, पशुपति पारस के हम एक बेर 1977 में टिकट दियावे में मदद कइनी. लेकिन एकरा बाद ऊ अपना मेरिट से सात बेर चुनाव जीतले. अगर जनता के समरथन ना रहित तs पारस का सात बेर चुनाव जीत सकत रहन ? अगर परिवार में मेरिट वला आदिमी के आगा बढ़े के मौका देनी तs का गलती कइनी ? एतना कह के मास्टर कैलाशनाथ रुक गइले. तब बोलगोबिंद कहले, हां ई बात तs सहिये बा कि रामविलास पासवान अपना भाई लोग के बहुत आगा बढ़वले. के का कही, एकर तनिको परवाह ना कइले. आज सवारथ के जमाना में अइसन तेयाग मोसकिल बा. (अशोक कुमार शर्मा वरिष्ठ स्तंभकार हैं. यह उनके निजी विचार हैं.)\nBhojpuri Bhojpuri News Chirag Paswan


अनंत कुमार मिश्रा – टटका खबर\nअंटू मिसिर का घरे सीबीआई के छापा\nआजु शनिचर का दिने बसपा शासन में स्वास्थ्य मंत्री रहल अनंत कुमार मिश्रा उर्फ अंटू मिसिर का घर समेत लखनऊ आ कानपुर में कईएक जगहा सीबीआई छापा मरलसि. एह छापा में कुछ दस्तावेज ओकरा हाथे लागल बा. घर पर मिलल कंप्यूटर के हार्ड डिस्क खोल के सीबीआई ले गइल. छापामारी घरी अंटू मिसिर घरे ना


दुलारी आ लाडली बनि के ठुमकीहें सीमा सिंह – Anjoria\nसिनेमा भोजपुरी के होखे आ ओहमें आइटम नंबर ना होखे ई भला कइसे हो सकेला? फिलिम अपना कहानी का दम पर कम आइटम नंबर से अधिका सुर्खी में रहेलीं सँ. कुछ लोग त इहाँ ले कहेला कि आइटम डांस के बिना फिलिम अधूरा लागेले. लोग थियेटर में मनोरंजन ला आवेला बोर होखे ला ना. से अगर आइटम नीक लागल त बूझ लीं कि फिलिम हिट हो गइल. इहे कारण बा कि आइटम डांसर के डिमांडो खूब हो गइल बा.\nपिछला दिने भोजपुरी डांसिंग क्वीन सीमा सिंह दू गो फिलिम साइन कइली ‘नाच दुलारी नाच’ अउर ‘लाडली’.\nबालाजी फिल्म्स का बैनर में बनत ‘नाच दुलारी नाच’ के निर्देशन जानल मानल भोजपुरी निर्देशक श्रीधर शेट्टी करीहें. गीत राकेश निराला के आ संगीत राकेश त्रिवेदी के बा. पटकथा केशव राठौड़ आ संवाद मोहम्मद रफी खान लिखत बाड़े. कलाकारन में श्री कनकनी, रीतू, उदय श्रीवास्तव, जफर अली आ रोहित सिंह मटरू के मुख्य भूमिका बा.\n‘लाडली’ के निर्माता नरेन्द्र बख़्त, कुमार प्रसाद आ संजीव सिंह कृष्णा हउवें. बैनर अविनाश मोशन पिक्चर्स के आ निर्देशन संजीव सिंह कृष्णा के बा. एहमें सुनील छैला बिहारी, मोनालिसा अउर स्मृति सिंह के मुख्य भूमिका बा.


रामनाथ कोविन्द देश के 14वाँ राष्ट्रपति – Anjoria\nजुलाई 21, 2017 देश के 14वाँ राष्ट्रपति, रामनाथ कोविन्द, राष्ट्रपति\nरामनाथ कोविन्द जी के जनम यूपी के परौंख गाँव के मैकू लाल आ कलावती से एगो गरीब दलित परिवार में 1 अक्टूबर 1945 का दिने भइल रहुवे. पाँच बरीस के रहलन जब इनका घर में आग लाग गइल आ ओही आग में महतारी के मौज हो गइल. इनकर बाबूजी मैकू लाल कविराजी इलाज करत रहलन आ ओही के आमदनी से अपना पाँच गो बेटन के लालन पालन कइलन. ओहमें से अब तीे गो भाई बाँचल बाड़ें बाकिर गाँव में अब इलका परिवार के केहू ना रहे. ओकरा बावजूद अपना गाँव के हर संभव विकास करवलै बानी कोविन्द जी. साल 1974 में रामनाथ कोविन्द जी के बिआह सविता जी से भइल. जिनका से एगो बेटा प्रशान्त कुमार आ एगो बेटी स्वाति बाड़ी.\nकोली जाति से आवे वाला कोविन्द जी वकालत पास क के दिल्ली उच्च न्यायालय में वकालत शुरु कइले रहीं आ साल 1977 से 1979 ले दिल्ली हाई कोर्ट में केंद्र सरकार के वकीलो रहनी. साल 1991 में भाजपा में शामिल भइला का बाद साल 1994 में राज्यसभा के सांसद बनलीं. छह बरीस बाद 2000 में फेरु राज्यसभा सांसद बननी आ 12 बरीस ले सांसदी कइनी. भारतीय जनता पार्टी के राष्ट्रीय प्रवक्ता, दलित मोर्चा के राष्ट्रीय अध्यक्ष, आ अखिल भारतीय कोली समाज के अध्यक्ष रहल कोविन्द जी के 8 अगस्त 2015 का दिने बिहार के राज्यपाल बनावल गइल. एह पद से इस्तीफा दे के राष्ट्रपति के चुनाव लड़नी आ अब जीत के 25 जुलाई 2017 का दिने राष्ट्रपति पद के किरिया लेब कोविन्द जी.\nबीस बरीस पहिले के एगो मौका\nआ अब के टटका फोटो\n(From Amar Ujala with gratitude)


बलिया इकाई के ५वाँ विश्व भोजपुरी सम्मेलन २०१२ – Anjoria\nMar 15, 2012 भोजपुरी सम्मेलन\nअपने सभ के जानि के खुशी होई कि विश्व भोजपुरी सम्मेलन के बलिया इकाई आपन पाँचवा अधिवेशन टाउन हॉल बलिया में १८ मार्च २०१२ दिन रविवार के ११ बजे से करे जा रहल बिया. भोजपुरी हमनी के पहिचान आ स्वाभिमान के भाषा हऽ. एकरा सम्मान में आयोजित भोजपुरी के रंगारंग कार्यक्रमन में हिया खोलि के शामिल होखे के कृपा करीं.\n११ बजे पूर्वाह्न वार्षिक उद्घाटन एवं प्रतिवेदन\n“भोजपुरी भाषा साहित्य, वर्तमान स्थिति” आलेख पाठ विष्णुदेव\n१२.३० बजे अपराह्न मुख्य अतिथि डा॰ अरुणेश नीरन, राष्ट्रीय महासचिव, विश्व भोजपुरी सम्मेलन के भाषण\n१.३० बजे से जलपान\n२.०० बजे से लोकगायन के विशेष प्रस्तुति\n२.३० बजे से काव्य संध्या\nविशेष आमंत्रित कवि सभेश्री भालचन्द्र त्रिपाठी, आजमगढ़ से, डा॰ प्रकाश उदय वाराणसी से, डा॰ कमलेश राय मऊ से, विष्णुदेव तिवारी बक्सर से, गिरिधर करुण आ कुबेर नाथ मिश्र “विचित्र” देवरिया से, आ आनन्द संधिदूत मिर्जापुर से.\nसंरक्षक डा॰ अशोक द्विवेदी\nसहयोगी अनन्त प्रसाद रामभरोसे, कन्हैया पाण्डेय, हीरालाल हीरा, विजय मिश्र, आ शिवजी पाण्डेय रसराज.\nनिवेदक शंभुनाथ उपाध्याय, अध्यक्ष बलिया इकाई,\nOne thought on “बलिया इकाई के ५वाँ विश्व भोजपुरी सम्मेलन २०१२”\nबहुत खुशी के बात बा .अइसन- अइसन कार्यकर्म होखे के चाहीं .\nबलिया इकाई के बहुत – बहुत धन्यवाद!


उद्धव ठाकरे के मनावे ला मातोश्री पहुँचले अमित शाह – टटका खबर\nमुंबई, 06 जून (वार्ता) काल्हु रात करीब पौने आठ बजे भारतीय जनता पार्टी के अध्यक्ष अमित शाह शिव सेना अध्यक्ष उद्धव ठाकरे से भेंट करे ला पश्चिमी उप नगर बान्द्रा में उद्धव का घरे मातोश्री चहुँपले. दुनु जने एहिजा देर ले बातचीत कइलें जवना में बाद में मुख्यमंत्री फणनवीस आ उद्धव के बेटा आदित्यो ठाकरे शामिल हो गइल लोग. एह मुलाकात का बाद कवनो गोल का तरफ के कवनो बयान जारी ना भइल.\nअमित शाह एह घरी राष्ट्रीय जनतांत्रिक गठबंधन के मजबूत करे ला “समर्थन के लिए संपर्क” अभियान का तहत खास खास लोग से भेंट करत बाड़ें आ एही क्रम में ठाकरे परिवारे से भेंटकरे आइल रहलें.\nजाने जोग बा कि शिवसेना आ भाजपा केन्द्र आ महाराष्ट्र में सरकार चलावे ला साथे रहला का बावजूद आपस में शिकवा शिकायत ले के चलत बाड़ें आ कई मौका पर शिवसेना सार्वजनिक रुप से भाजपा आ मोदी का खिलाफ बयानबाजी करत रहेले.\nहालही में भइल पालघर लोकसभा सीट के उप चुनाव में दुनु गोल अपने में भिड़ल रहुवे आ भाजपा के जीत का बाद शिवसेना के रुख अउरी खराब हो गइल रहुवे. शिवसंना त इहाँ ले एलान कर चुकल बिया कि 2019 के लोकसभा चुनाव शिवसेना अकेले लड़ी.\nबाकिर आजु के मुलाकात से पहिले एगो मराठी टीवी चैनल पर अमित शाह दावा कइलन कि दू हतार उनइसे ना चौबिसो के चुनाव मिलिए के लड़ब जा.\nTags: अमित शाह, ठाकरे, भाजपा, शिवसेना


फागुन बाट ना जोहे – Anjoria\nफागुन बाट ना जोहे\nफागुन बाट ना जोहे, बेरा प’ खुद हाजिर हो जाला. रउवा रुचेभा ना रुचे, ऊ गुदरवला से बाज ना आवे. एही से फगुवा अनंग आ रंग के त्यौहार कहाला. राग-रंग के ई उत्सव, बसन्त से सम्मत (संवत् भा होलिका दहन) आ होली से बुढ़वा मंगर ले चलेला. एह बीचे राग रंग के सुरलहरी का गूँज-अनुगूँज से’भारतीय मन (खास कर भोजपुरिया मन मिजाज) में हिलोर उठत रहेला.\nझूमर का धुन पर बान्हल, फाग आ होरी गीतन के दादरा आ कँहरवा के ठेका पर गावत देखि सुनि के बुढ़वनों के मन बउरा जाला. अगर ना बउराइल तs बूझ लीं, ओकरा भीतर क जीवन रस सुखा गइल, ऊ काठ हो गइल. आज स्व. भोलानाथ गहमरी क सुधि आवत बा, उनकर गीत हवा में सुरसुरा रहल बा ….\nरँग फगुनी बसन्ती रँगा गइले राम/\nधरती -गगन रस बरिसेला !\nछलके गुलबवा क लाली गगरिया /\nपी-पी के मन बउरा गइले राम /\nधरती गगन रस बरिसेला !\nचन्दा के दरपन में पिउ के सुरतिया/\nबरबस नयन में समा गइले राम /\nधरती-गगन रस बरिसेला !\nअमवाँ क मोजरा से गंध मदन के /\nघर अँगना पवन ढरका गइले राम /\nधरती गगन रस बरिसेला !!\nफागुन हइये हsअइसन पहुना कि सगरी बरिजना (वर्जना) तूरि देला. धसोरि के मरजादा क देवाल भहरा देला. सगरी कुंठा बहरियावे क अचूक अवसर ई फगुवे देला. लोगन के कलेन्डर से बहरा निकलवावे खातिर फागुन सनेह क सगुन जगावेला. भोलाजी अपना गीत में, ईहे सनेह सगुन जगावत बाड़न…\nफागुन सगुन सनेहिया जगावे,\nतन मन सुधि बिसरावे !\nरंग बिरंग किरिन रँग घोरे\nअँग अँग धरती अकसवा के बोरे\nभरि भरि अंक लगावे;\nफागुन सगुन सनेहिया जगावे!\nई सगरी रंग राग क परोसा रउरे खातिर बा. अब त कलेन्डर से बहरा निकलि आईं. आईं ‘भ्रमरानन्द’,बन के गावल जाव….\n‘भरि भरि मारे पिचकरिया हो /रस बरिसे फगुनवाँ!!’\nPrevious Post: फार, फारल भा फरला से लगवले फरिअवता भा फरिआवल के चरचा : बतकुच्चन – 197\nNext Post: दू नाव पर पैर रखला पर जिनगी ना चली.


हरला के हरिबोल – Anjoria\nजान जा राम चेला अबकि के चुनाव के अजबे हाल बा. नेताजी हार गइले लेकिन दुखी नइखन. काहे कि उनका दुख में शामिल होखे वाला केहु नइखे. सबलोग पार्टी के खुशी में शामिल बा. पार्टी जीत गइल ओह में नाच रहल बा. एगो नेताजी जीत गइले लेकिन खुशी नइखन मना पावत काहे कि उनका साथ के सब लोग पार्टी के हार से दुखी बा. माने जब ‘चना रहे तऽ दांत ना आ जब दांत बा तऽ चना ना.’ ई चुनाव के बात इहे भइल बा. स्कूल कालेज के रिजल्ट निकले ला त चर्चा होला कि ओकरा अतना परसेंट नम्बर आइल आ ओकरा कम आ गइल. लेकिन चुनाव में जे जीते ला ऊ सब फस्टे डीविजन. केहु नीचे ना.\nई चुनाव में केहु कहऽता कि लहर रहे. अरे रामचेला बतावऽ कि लहर रहित त अमेठी में रोड शो के बाद स्मृति ईरानी काहे हार जइती. बनारस में अजय राय काहे हरते. ई बात से साफ लागऽता कि कवनो लहर फहर ना रहे बस सब दोष ई जे पाब्लिक बा न ओही के रहे. अब कुफूत ई बा कि ई लोग नाया पब्लिक ले कहां से आवो लोग. जे बहरा से आवतो बाड़े सन ओकनी के आटा में नून अस कहल जा सकेला. आ मोदी भाई बाड़े कि ओकनियो के खेदे के चक्कर में परल बाड़े. ई चुनाव में खुशिओ देखल गइल आ दुखो. लेकिन अपना पंचायत अस खुशी कहीं देखे के ना मिलल. पहिले जे पंचायत के सदस्य रहे ओकरा परधान जी तेल लगावस. स्कूलन में दुपहरिया में बांटे वाला चाउर दाल तक भेजत रहले. काहे कि पूरा मेजरीटी बा. अब त लोग के गरज बा कि ओकरा संगें बनल रहे. ई मात के दरद लोग का बूझि? पहिले गहठबंधन रहे. गांठ खोल के धमकी देला पर पर सत्तादल के नेताजी आपन गांठ ढील क देत रहले. पहिले मंगला पर सहयोग मिलत रहे अब त सहयोग ले लऽ कहत चलऽता लोग. अब एह तरह के लोग के पता चली कि जीत के बाद के अइसन मात के पीड़ा का होला. शायद, ऊ लोग आपन अच्छा दिन बना लेउ त अपनो गाड़ी के तेल पानी मिल जाई.\nअब जे जीत गइल त जीत के हरान बा. एगो नेताजी कहले रहले कि जे मोदी के वोट ना दी ओकर जगहि पाकिस्तान में बा. दोसर कहले कि जे मोदी के वोट दी ओकरा समुन्दर में बिग दियाई. लोग सोचल चलऽ पाकिस्तान गइला से निमन बा कि समुन्दर में डूब जाइल जाउ. जे जीत गइल उ हरान बा कि कइसे जीत गइनी आ जे हार गहइल ऊ हरान बा कि हार कइसे गइनी. खैर एहिजा त जीते के बात नइखे इहां त हरला वाला कहल जाता ‘हरला के हरिबोल’.\nPrevious Post: पवन सिंह के फिलिम ‘ठोक देब’ शानदार शुरूआत कइलसि\nNext Post: गरमी से निपटे के उपाय


रसोई गैस – टटका खबर\nमंहगाई के आग पर पेट्रोल के छींटा\nकाल्हु बहुते कुछ एलान केन्द्र सरकार का तरफ से भइल जवना से देश में महँगाई बढ़े के अनेसा हो जाई. आ एह आग पर अब पेट्रोल आ डीजलो के छींटा मार दीहल गइल बा. शुक अधरतिया से पेट्रोल पर 1.60 रुपिया आ डीजल पर 40 पइसा के उत्पाद कर बढ़ा के केन्द्र सरकार अपना खजाना…\nRead More about मंहगाई के आग पर पेट्रोल के छींटा\n(शुक, 27 मार्च के खबर) आजु राम नवमी का मौका पर सगरी लोगन खातिर मंगल कामना. आजु भगवान श्रीराम के जनम के दिन ह. राम जे आदर्श के प्रतीक हउवन, जिनका के पुरूषन में उत्तम पुरुषोत्तम के संज्ञा दिहल गइल बा, जिनका राम राज के सपना ले के गाँधी आजादी के लड़ाई लड़लन ओही श्रीराम…\nRead More about देश दुनिया के खबर भोजपुरी में (शनिचर, 28 मार्च 2015)\nपेट्रोल पंप पर अब पांच लीटर के गैस सिलेडरो बेचाई\nतेल एवं प्राकृतिक गैस मंत्रालय के अनुमति का बाद अब महानगरन के चुनींदा पेट्रोल पंपन पर पांच लीटर के छोटका रसोई गैस सिलेंडर मिले लागी. मंत्रालय रसोई गैस कनेक्शन पोर्टिबिलिटीओ के अनुमति दे दीहले बावे, शुरूआत मे छोटका सिलिंडर देश के 30 शहरन के चुनींदा पेट्रोल पंपन पर मिल पाई. बयान में कहल गइल बा…\nRead More about पेट्रोल पंप पर अब पांच लीटर के गैस सिलेडरो बेचाई\nसोना के दाम लगातार गिरल\nदुनिया भर के बाजार में सोना के दाम मे भारी गिरावट का बाद काल्हु देश में सोना के भाव सताइस हजार छह सौ रुपिया प्रति दस ग्राम हो गइल बा. दुनिया में दाम बहुत गिरला का बावजूद भारत में ओतना नइखे गिरत काहे कि रुपिए के दाम बहुते गिर गइल बा. काल्हु रात से पेट्रोलो…\nRead More about सोना के दाम लगातार गिरल\nचीनी के दाम पर से नियन्त्रण हटल\nकेन्द्र सरकार चीनी के दाम से नियन्त्रण हटा लिहलसि आ अब चीनी मिल से बाजार भाव पर चीनी खरीदल करी. एहसे सरकार के सबसिडी के खरचा करीब पाँच हजार करोड़ से अधिका बढ़ जाई जवना के सीधा फायदा चीनी मिल मालिकन के भेंटाई. आम जनता के एहसे कवनो फायदा नइखे होखे वाला ओकरा त बाजार…\nRead More about चीनी के दाम पर से नियन्त्रण हटल\nरसोई गैस पन्दरह रुपिया महँग भइल\nकुछ दिन पहिले गैस सिलिंडर के दाम में तीन रुपिया के कटौती भइल रहे त काल्हु सीधे पन्दरह रुपिया दाम बढ़ा दिहल गइल. पाइप गैसो के दाम बारह फीसदी बढ़ा दिहल गइल बा.\nRead More about रसोई गैस पन्दरह रुपिया महँग भइल